‘Saya Yang Buat Report Saya Pula Diancam’ – Asri Janggut Cerita Keadaannya Ketika Ini

“Hari ini dia dah terbalik dunia ini, saya buat laporan saya pula yang diancam hari ini”.

Itulah luahan pengasas rangkaian Hot Burger Malaysia, Mohd Asri Hamid berhubung pendedahan mengejutkan kewujudan kedai judi dan rokok seludup secara haram yang dibuatnya di Facebook Live sebelum ini.

Mohd Asri pada hujung minggu lalu membuat pendedahan mengenai kewujudan kegiatan judi dan penjualan rokok seludup di Bandar Baru Sungai Buloh, Selangor.

Dalam video luahan terbaru yang dimuat naik di akaun Facebook Malakat Tribune itu, Mohd Asri berkata dia kini berasa terancam selepas pendedahan yang dibuatnya.

Untuk rekod, pendedahan yang dibuatnya mula tular dan turut menarik perhatian pihak berkuasa seperti pihak polis dan juga Majlis Perbandaran Shah Alam dengan laporan polis juga telah dibuat terhadapnya oleh pihak polis.

“Tuan-tuan tahu tak kesan dia (pendedahan) apa yang berlaku, bukan di daerah Sungai Buloh sahaja, semua daerah (yang ada) kedai judi terjejas.

“USJ ke Puchong, Ulu Yam, Batang Kali, Selayang ke Gombak ke semua kedai judi terjejas.

Pendedahan mengejutkan yang dibuat beliau sebelum ini menurut Asri telah memberi kesan kepada pihak-pihak yang terlibat dan membuatkan mereka tidak senang duduk dengan pendedahan yang dibuatnya mengenai kegiatan haram tersebut.

“Semua pihak jadi panas punggung, masyarakat duduk kecam, tular lagi, jadi benda ni dikecam.

“Akhirnya saya jadi berbahaya. Jadi pelik benda ni, pelik,” luahnya dalam video berdurasi lebih 10 minit di Facebook itu.

Tidak sahaja menceritakan bagaimana pendedahan itu membuatkan dirinya terancam namun Mohd Asri dalam video tersebut juga menceritakan dengan panjang lebar situasi yang dihadapinya.

Anda boleh menonton perkongsian penuh daripada Mohd Asri di Facebook Malakat Tribune di bawah.

Ketua Polis Daerah Sungai Buloh semalam telah menjawab pendedahan oleh Asri Janggut berkenaan isu judi haram ini. Baca pada pautan di bawah.

KPD Sungai Buloh Jawab Pendedahan ‘Berani Mati’ Pemilik Hot Burger Malaysia


Apa Saya Nampak Daripada Usahawan Yang ‘Letakkan Dunia Di Tangan, Bukan Di Hati’ Ini

Kaya itu bukan hanya pada apa yang kita ada. Tetapi yang lebih penting, adalah kekayaan yang kita sedekahkan.

1. Ada kata senyum itu sedekah, banyak bersedekah hidup kita bertambah barakah.

2. Bersama kita tingkatkan amalan bersedekah, kurangkan amalan ketawa berdekah-dekah.

3. Rajin bersedekah rezeki kita bertambah murah, ujian hidup didik bersabar dan tidak cepat marah.

4. Bersedekahlah dengan hati yang ikhlas, InsyaAllah ganjaran yang baik Allah balas.

5. Bersedekah tak semestinya tunggu kita berada, sentiasa ingatkan diri dengan bersedekah rezeki berganda.

6. Bersedekahlah walaupun kita tidak kaya, ada juga yang tak mampu bersedekah kerana diuji dengan kaya dan bergaya.

7. Sedekah yang utama buat keluarga terdekat dan ibu bapa, yang penting bagi bukan nilainya berapa.

8. Lihat, bantu dan bersedekahlah pada keluarga terdekat, dengan bersedekah yakinilah rezeki kita akan meningkat.

9. Jangan lupa hulurkan sedekah di tabung masjid, moga bertemu jodoh dan dipermudahkan ‘mendirikan masjid’.

10. Usah boros dan jangan pula kedekut, berbuat baik dan bersedekah usahlah takut.

11. Duit keluar-masuk perlu dihitung dan dikira, bersedekah dan berzakat usahlah terlalu berkira-kira.

12. Sedekah di saat kita senang itu biasa, dapat bersedekah di kala susah itu luar biasa.

Ini pula pengalaman saya melihat usahawan yang suka bersedekah:

Pastinya memori ini akan dirindui apabila saya meninggalkan bumi Nihon kelak. Di sini saya belajar erti ‘Kaya Itu Mulia’ sepertimana yang pernah viral di laman The Vocket sebelum ini di sini.

Ini merupakan pemandangan biasa dalam Masjid Ohiramura pada setiap hari Ahad selepas solat Maghrib. Biasanya, lebih ramai lagi dan ada kala jemaah yang hadir sampai melimpah.

Masjid Ohiramura ini merupakan salah sebuah masjid yang dibina di atas tanah milik persendirian. Tanah masjid ini dibeli oleh salah seorang usahawan Pakistan yang telah menetap bertahun lama di sini.

Perlu difahami, urusan menyebar dakwah dan membina surau mahupun masjid di Jepun bukanlah semudah di tanahair. Semua kos perlu ditanggung sendiri atau melalui sumbangan individu dan komuniti tersebut.

Sudah pasti mehnah dan tribulasi dalam merealisasikan impian sesebuah masjid terbina benar-benar dapat dirasai bagi mereka yang pernah mengharunginya. Bak kata pepatah, “berat mata memandang, berat lagi bahu yang memikul.”

Rumah usahawan Pakistan yang dikenali sebagai ‘Brother Nawas’ ini terletak bersebelahan masjid. Anak-anak apabila mendengar saya hendak ke masjid ini, pastinya mereka ingin turut serta. Sudah tentu mereka teringatkan layanan mesra usahawan Pakistan ini sekeluarga dan lauk kari kambing yang pernah dihidangkan buat kami dahulu.

Minggu lalu saya berkesempatan lagi ke sana. Kali ini bersama rakan-rakan bujang. Ada kala bila bersama orang bujang ini, terasa kembali muda dan seakan bujang semula. Cewah!

Walaupun secara peribadi saya tidak memahami topik yang dibicarakan, namun suasana seperti ini mengingatkan saya dengan bi’ah Islamik di tanahair.

Sememangnya kami semua tidak fahami isi pengajian yang disampaikan. Ini kerana bahasa yang digunakan adalah ‘Urdu’. Barangkali mereka yang meminati cerita ‘Hindustan’ atau berkesempatan menonton cerita ‘Bajrangi Bhaijaan’ yang begitu menyentuh perasaan boleh memahaminya.

Mujur ada rakan-rakan Pakistan yang boleh memberikan serba-sedikit maksud mesej yang disampaikan. Tiadalah perjalanan kami hampir sejam ke masjid ini hanya dipenuhi dengan kari kambing dan roti nan. Setidak-tidaknya terisi juga dengan ilmu pengajian yang disampaikan.

MasyaAllah! Subahanallah! Allahuakbar! Kebanyakan mereka yang hadir ini merupakan para peniaga dan usahawan. Bagi saya, bukan calang-calang orang apabila mampu memiliki tanah yang luas, berniaga dan ada yang memiliki kereta mewah di Jepun.

Namun, kekayaan yang mereka miliki mendekatkan lagi mereka kepadaNya. Mereka inilah yang memberikan sumbangan terbesar dalam bersedekah dan zakat serta membangunkan masjid di sini.

Apabila bersama mereka, saya juga lebih memahami definisi ‘Kaya, Miskin dan Zuhud’. Golongan usahawan ini bagi saya menepati syarat ‘Kaya Itu Mulia’.

Ramai juga mereka yang memilih untuk kelihatan ‘biasa-biasa’ atau ‘zuhud’ yang tepat pada cara. Bila membicarakan tentang zuhud, saya teringatkan kata-kata Saidina Ali Bin Abi Thalib r.a:

“Zuhud itu adalah menjadikan dunia di tangan, bukan di hati.”

Begitu juga doa yang pernah dibaca oleh Saidina Abu Bakar r.a:

“Jadilah kami kaum yang memegang dunia dengan tangan kami bukan hati kami.”

Tidak lupa juga doa yang selalu dibaca oleh sahabat nabi iaitu Saidina Umar Al-Khattab r.a:

“Ya Allah, tempatkanlah dunia dalam genggaman tangan kami dan janganlah Kau tempatkan ia di lubuk hati kami.”

Akhir kata, bersamalah kita menghayati konsep ‘Kaya Itu Mulia’ dan meningkatkan amalan berzakat serta bersedekah. Yakinilah dengan bersedekah hidup kita bertambah barakah. Bersedekahlah walaupun kita tidak kaya, ada juga yang tak mampu bersedekah kerana diuji dengan kaya dan bergaya.

Selalu juga ingatkan diri, sedekah di saat kita senang itu biasa, dapat bersedekah di kala susah itu luar biasa.


Dunkin’ Buang Donuts Bermula Tahun Hadapan

Menurut laporan CNN, Dunkin’ Donuts hanya akan dikenali sebagai Dunkin’ bermula awal tahun hadapan. Dunkin’ akan mengubah kesemua papan tanda, bungkusan makanan dan minuman serta nama di platform media sosial.

Perubahan ini dipercayai sebagai usaha untuk memperbaharui imej yang menjadikan minuman seperti teh dan kopi sebagai produk utama, tetapi masih mengekalkan donut dalam menu. Hal ini disebabkan oleh 60% hasil jualan Dunkin’ di Amerika disumbangkan oleh minuman sahaja.

Pihak Dunkin’ telah membuat pengumuman secara rasmi di sosial media mengenai perubahan nama ini.

It’s official: We’re going by Dunkin’ now. 🤗 After 68 years of America running on Dunkin’, we're moving to a first-name basis. 🧡 Excited to be #BFFstatus with you all 👯☕🍩 #firstnamebasis #besties pic.twitter.com/hmzd2Bamlm

— Dunkin' (@dunkindonuts) September 25, 2018

Enough said. #Dunkin pic.twitter.com/m7Q5PpiExH

— Dunkin' (@dunkindonuts) September 26, 2018

Dunkin’ means donuts. 🍩 Always has, always will. 🧡 #donuts4life #enoughsaid #americarunsondunkin pic.twitter.com/TC7ewyQhvo


10 Jenis Tabung Yang Anak Muda Perlu Tahu

Menyimpan duit memang perlukan usaha, disiplin dan teknik yang betul agar kita tak cepat bosan. Jom kenali 10 jenis tabung yang anak muda boleh mula buat terus hari ni.

Tiap kali balik kerja, semua syiling yang bertimbun tu, kita masukkan dalam tabung siling di rumah. Lebih mulia masukkan dalam tabung anak kita.

Lakukan secara konsisten setiap kali gaji.Jangan ambil duit ini. Simpan dan lupakan sahaja. Lepas dah terbiasa, boleh upgrade ke 20% atau 30%.

Setiap kali jumpa duit hijau (RM5), asingkan dari beg duit kita, sampai rumah masukkan dalam tabung warna. Seronok tengok tabung penuh warna hijau.

Bila maqam dah tinggi sikit, barulah mula tabung oren (RM20) ni. Kita akan kagum sendiri bila bukanya nanti. Duit kita kurang sikit saja dari duit yang menteri ada.

Simpan RM150 konsisten setiap bulan. Dengan dividen 5%, selepas 5 tahun, kita dah ada cukup RM10K. Boleh guna untuk pergi umrah. Kalau simpan RM300 pula, dapat double, boleh pergi dengan pasangan.

Mohon sijil ASF financing RM50K, tempoh pembiayaan 30 tahun, bayar bulan RM275. Dividen 7.25% jangan diusik. Terminate sijil selepas 5, kita dapat RM24K.

Nak beli rumah, kena ada 15% daripada harga rumah untuk duit muka, yuran guaman dan lain-lain. Kalau nak beli rumah RM100K, maksudnya kita kena ada RM15K. Kalau nak beli rumah RM200K, kira sendiri.

Tabung kecemasan tiga bulan gaji wajib kita kena ada. Contoh gaji RM2K kena ada RM2K x 3 = RM6K. Lepas berjaya tu, upgrade jadikan tabung kecemasan enam bulan gaji pula.

Tabung kahwin ni penting untuk elak ambil personal loan. Mula buat tabung kahwin ni walau belum jumpa calon yang sesuai. Lelaki dan perempuan, dua-dua kena ada tabung ni.

Teringin juga nak reward diri sendiri, kan. Tak salah nak enjoy kalau kita rancang dengan baik. Sebulan simpan RM100. Setahun dah ada RM1,200. Bolehlah pergi melancong dan berhibur.

Kita saja yang boleh kawal tabungan kita. Jangan selalu sangat kata “Duit tak cukup macam mana nak simpan?”.

Memang padan muka kita. Doa kita termakbul sebenarnya. Mula sekarang bukan asyik merungut saja. Haha. – Harith Faisal & Azizul Azli Ahmad


3 Orang Guru Jadi Mangsa ‘Online Scam’ Secara Purata Setiap Hari Sepanjang 2022

Bila bercakap tentang online scam, penjenayah siber akan menyasarkan kepada sesiapa sahaja tanpa mengira latar belakang dan profesion. Walaupun golongan profesional sering dianggap lebih celik IT, mereka juga antara yang tertinggi menjadi mangsa online scam.

Jabatan Siasatan Jenayah Komersil, Polis Diraja Malaysia (JSJK PDRM) baru-baru ini telah mendedahkan secara purata untuk sepanjang tahun 2022 lalu memperlihatkan seramai tiga orang guru setiap hari didapati telah menjadi mangsa.

Menurut laporan polis yang diterima pada tahun 2022, jumlah guru yang menjadi mangsa online scammer bagi tahun lalu sahaja adalah seramai 1,065 orang dengan jumlah kerugian mencapai RM31 juta. Purata kerugian yang dialami bagi setiap orang guru pula sebanyak RM29,750 seorang.

Berkaitan dengan penipuan terbaru yang dilaporkan pada awal Mac 2023 lalu, JSJK PDRM telah memaklumkan bahawa mereka kini sedang menyiasat skim pelaburan “Sencapital” yang dikesan aktif menjalankan penipuan di seluruh negara.

Siasatan JSJK PDRM mendapati pelabur yang berminat dengan skim ini akan dimasukkan ke dalam grup WhatsApp yang dinamakan sebagai JP Morgan Business School. Skim pelaburan berasaskan pembelian saham ini dilaporkan telah menyebabkan kerugian berjumlah RM6.7 juta.

Lebih malang lagi, mangsa tidak boleh mendapatkan semula wang yang telah dilaburkan kerana laman sesawang Sencapital sudah tidak aktif sejak Februari lalu.

Buat peringatan semua, anda mestilah berwaspada dengan penipuan atas talian kerana penjenayah siber sentiasa mencari jalan untuk memperdaya mangsanya. Jika anda berminat dengan pelaburan, pastikan ia adalah saluran dan syarikat yang berdaftar sebelum mencubanya.


Dunkin’ Donuts Kini Cuma Dikenali Sebagai Dunkin’

Sebut mengenai rangkaian donut premium pastinya Dunkin’ Donuts antara difikirkan ramai. Berjaya menawarkan donut yang pelbagai serta minuman membuatkan rangkaian ini sangat dekat di hati Rakyat Malaysia.

Terbaharu, Dunkin’ Donuts nampaknya telah mengubah nama kesemua rangkaian mereka di Malaysia kepada Dunkin’. Pemilihan nama baharu tanpa ‘Donuts’ ini dibuat selari dengan penjenamaan semula syarikat ini seperti di Amerika Syarikat.

Penjenamaan ini dibuat bagi memberi mesej kepada orang ramai dimana mereka kini lebih memfokuskan kepada penawaran minuman premium secara on the go.

Difahamkan penjenamaan ini dibuat setelah jualan syarikat ini didapati merosot sekaligus membuatkan Dunkin’ memperkenalkan strategi terbaharu dengan memfokuskan kepada penjualan minuman premium. Langkah ini dibuat dengan harapan para pengguna bakal bertambah sekaligus meningkatan jumlah jualan mereka.

Walau bagaimanapun, para peminat donut di Malaysia tidak perlu kecewa kerana Dunkin’ masih lagi akan menawarkannya meskipun lebih memfokuskan kepada penjualan minuman premium ketika ini.

Untuk pengetahuan, strategi ini mulai dirancang seawal tahun tahun lalu lagi. Turut dikongsikan, ‘rahsia’ Starbucks bangkit semula dengan menguasai pasaran kopi di seluruh dunia.

Dunkin’ Buang Donuts Bermula Tahun Hadapan

Pernah Jatuh, Ini ‘Rahsia’ Dan Cara Starbucks Kembali Kuasai Pasaran Kopi Di Seluruh Dunia


Durasi Filem Dan Poster Watak Avengers ‘Infinity War’ Diumumkan

Kurang lebih 50 hari lagi sempena filem Avengers Infinity War bakal di tayangkan di pawagam seluruh dunia. Filem ini bakal menjadi filem terpanjang Marvel Cinematic Universe dengan durasi 2 jam 36 minit.

Meskipun berjaya menjadi filem dengan durasi terpanjang Marvel, pengarah filem ini berpendapat masih banyak ruang yang boleh diceritakan sekiranya dipanjangkan waktu tayangan.

Selain itu, Marvel juga turut mengeluarkan poster 18 individu watak yang akan muncul dalam filem yang akan datang ini. Sayangnya watak Black Panther tidak tersenarai di dalam poster terbaru ini. Bahang filem Avengers makin kuat dan kami tak sabar untuk menontonnya. Avengers Assemble!


Durasi Tayangan ‘Avengers: Endgame’ Sah Melebihi 3 Jam

Sebelum ini ianya hanya sekadar rumours mengatakan tayangan ‘Avengers: Endgame’ akan melebihi 3 jam. Tetapi menerusi laman AMC Theaters, ianya sudah ‘disahkan’ runtime untuk Endgame melebihi 3 jam.

seperti yang ditulis di laman AMC Theaters, tayangan rasmi Avengers: Endgame adalah pada 3 jam 2 minit dan menjadikannya filem paling panjang oleh Marvel Studios.

AMC has update their website with the official synopsis for #AvengersEndgame and lists the runtime as 3 hours, 2 minutes. pic.twitter.com/Uy4LEAsnJg

— Jeremy Conrad (@ManaByte) March 25, 2019

“Filem ini mendapat respon yang hebat daripada test audiences kami dan kami merasakan durasi Endgame adalah yang terbaik untuk menutup fasa terakhir Avengers ini,” kata pengarah Anthony dan Joe Russo dalam satu temubual bersama Collider.

22 filem MCU yang dihasilkan dalam masa 11 tahun sebelum ini akan dikenali sebagai ‘The Infinity Saga’. Apa yang berlaku dalam Avengers: Endgame akan menjadi turning point kepada masa depan MCU di masa akan datang. Avengers akan berada di pawagam 25 April ini.


Durasi Tayangan ‘It: Chapter Two’ Disahkan Hampir 3 Jam

Antara filem seram yang dinantikan tahun ini, ‘It: Chapter Two’ bakal lebih menghantui anda kerana menurut pengarah Andy Muschietti, filem kedua siri popular ini bakal mempunyai durasi lebih lama iaitu hampir 3 jam.

It: Chapter 2 Reveals Its Avengers: Endgame-Style Running Time: Movie Is Almost 3-Hours Long! https://t.co/UFWuSjPAmy

Durasi tayangan It: Chapter Two adalah 2 jam 45 Minit. Ianya lebih 30 minit berbanding filem pertama It sebelum ini. Sebagai perbandingan lain, filem berdurasi paling lama tahun ini, Avengers: Endgame adalah pada 3 jam 2 minit. Jadi, bertahanlah anda dalam pawagam nanti.

Filem ‘It’ yang diadaptasikan daripada novel tulisan Stephen King telah mendapat pujian daripada tuan penulis sendiri dan ianya sesuatu yang baik untuk peminat setia siri ini.

IT CHAPTER 2: The final confrontation is epic.

— Stephen King (@StephenKing) July 27, 2019

It: Chapter Two akan mengisahkan sekumpulan pelajar yang kini sudah dewasa untuk kembali menentang ‘musuh’ sewaktu kecil mereka, Pennywise The Dancing Clown. Apa pula rancangan Pennywise untuk pelajar ini? Pennywise akan ditayangkan di pawagam 9 September 2019.


Durian Berharga RM500 Sebiji ‘Sold Out’, Dibeli Oleh Menteri Sumber Manusia

Semalam tular satu video di mana seorang lelaki bernama Wan Mahussin Wan Zain yang mahu menjual sebiji durian berharga RM500. Durian itu dikatakan masih segar kerana baru sahaja jatuh daripada pokok.

Kenapa sebiji durian mampu mencapai harga RM500? Adakah ia dari baka Musang King? Rupa-rupanya, durian itu dijual pada harga yang mahal kerana ia telah jatuh daripada pokok dan menghempap keretanya sehingga pecah cermin belakang.

Mahal siot durian kampung dia jual rm500 sebijik. Alasan dia sebab tak jatuh tanah je. Gilo pic.twitter.com/fdws0nYZlC

Di dalam video tersebut, Wan Mahussin menunjukkan bagaimana cermin belakang kereta miliknya yang pecah sehingga berlubang besar disebabkan durian yang jatuh daripada pokok.

Terbaharu, melalui perkongsian halaman Malaysia Most Viral, difahamkan bahawa durian berharga RM500 itu sudah dijual kepada Datuk Sri M. Saravanan Murugan, Menteri Sumber Manusia.

DURIAN VIRAL RM500 DAH SOLD YB MENTERI CALL NAK BELI

"Terkejut tiba-tiba dapat panggilan daripada nombor yang tidak dikenali, katanya hendak beli durian viral atas cermin kereta saya. pic.twitter.com/jTzbRaUHOi

— MALAYSIA MOST VIRALL (@MALAYSIAVIRALL) July 18, 2021

Di dalam tangkap layar yang tular di media sosial, dipercayai bahawa Saravanan telah menghubungi Wan Mahussin bagi menawarkan diri untuk membeli durian yang berharga RM500 terbabit.

Namun hajat Saravanan untuk membeli durian tidak kesampaian kerana diberitahu oleh Wan Mahussin bahawa durian itu sudah di makan olehnya.

Bagaimanapun, Saravanan tetap meminta nombor akaun bank milik Wan Mahussin bagi menyalurkan sedikit wang untuk beliau membaiki cermin kereta belakang yang pecah dihempap durian tersebut.

Sejak video tersebut tular, cerita Wan Mahussin banyak dikongsi beberapa media dalam talian. Selain itu ia juga tular di laman sosial yang lain seperti Facebook, Instagram dan Twitter.

Kesan kepada video yang tular tersebut, Wan Mahussin dalam perkongsian terbaharunya menyatakan bahawa dia kini sudah ditawarkan untuk menjadi salah seorang duta kepada jenama Durian Mochi.

Akibat hidu bau durian, 12 orang di Jerman jatuh sakit. Klik pautan di bawah untuk membaca.

Akibat Hidu Bau Durian, 12 Orang Di Jerman Jatuh Sakit

Pekebun Kecewa Dengan Kenyataan ‘Bangga’ JPNP Tebang 15,000 Pokok Durian Musang King

Polis Tahan 18 Pekebun Durian Musang King Cetus Provokasi Melampau Ketika Operasi


‘Durian Hunting’, Ini Apa Yang Saya Jumpa Di Ipoh Dan Cameron Highlands

Dari bulan 10 sudah ternampak beberapa posting rakan-rakan di Facebook, mereka menikmati durian di tepi jalan bersama keluarga.

Terliur sahaja memerhatikan isi berwarna putih kuning yang pekat dan likat.

Gambar mata tertutup, riak gembira, sambil lidah menyambut isi durian yang hampir terjatuh hanya mengesahkan betapa sedapnya raja buah yang sedang mereka sedang tekuni.

Apabila sang suami menyatakan hasrat mahu menghadiri majlis kahwin rakan di Ipoh, terus sahaja saya menjawab, “Jom, boleh kita cari durian!”

Setelah bertahun-tahun berpuasa daripada menikmati kemanisan dan aroma durian, tahun ini selera terhadap buah berduri ini tidak terbendung lagi.

Perjalanan bermula dengan jayanya. Siapa sangka, ketika masih di dalam negeri Selangor, kami terjumpa apa yang dihajati di sebuah warung R&R.

Dijual pada harga RM15 sekilo, ianya adalah satu pembelian berbaloi. Buah besar, isi tebal, rasa nyaman sekali.

Saya hanya membeli sebiji durian di sini oleh kerana masih jauh perjalanan yang perlu ditempuhi.

Menurut Kak Fuziah, pemilik kedai, saudaranya juga ada menjual di R&R Sungai Perak arah utara pada harga RM13 sekilo.

Peminat-peminat pulut dan cendol durian, bolehlah berhenti sebentar di Singgah Yop! Restoran Pulut Durian.

Selain makanan berasaskan durian, mereka juga menyajikan makanan berat seperti set nasi.

Terletak di Meru Raya, berhampiran Terminal Amanjaya, kedai ini juga ada menjual buah durian pada harga RM15 sekilo.

Durian Musang King yang dibawa dari Raub, Pahang dan dijual di Cameron Highlands ini memang heaven.

Berwarna kuning pekat, rasa dan baunya sangat memikat hati.

Terletak di sebelah kiri bahu jalan, ketika dalam perjalanan dari Cameron Valley Tea House 2 ke Bandar Brinchang, ianya dijual pada harga RM30 sehingga RM50 sekilo.

Di Kea Farm, berhampiran hotel Copthorne, ada sebuah kedai yang menjual durian susu. Dalam gambar ini, hari hujan lebat, semua durian ditutup.

Pada bulan 9, ketika tiada musim, mereka menjual pada harga RM25/kilo.

Durian yang mereka jual sedap, cuma sayangnya kali ini, saya tidak berkesempatan untuk singgah.

Saya terjumpa van ini di pasar kecil berhampiran Kea Farms. Menurut beliau, beliau mengambil durian dari Simpang Pulai.

Gambar ini dikongsi oleh Hooi, pemilik homestay, tempat saya menginap. Menurut beliau, durian dijual pada harga RM15/kilo.

Tetapi ketika saya sampai, tiada stok durian dijumpai.

Ada yang berkata, durian ada dijual di tapak ini pada waktu malam.

Menurut Hooi lagi, tetamu-tetamu beliau melaporkan hasil tuaian terdapat banyak di jalan kampung dari Tapah ke Cameron.

Pada mulanya, kami merancang untuk balik melalui jalan kampung di sekitar Perak.

Kami dengar tentang banyaknya stok durian di jalan-jalan kampung. Tempoyak juga boleh didapati dengan murah.

Malangnya, hujan turun dengan lebat, lalu membantutkan perancangan kami.

Mahu tidak mahu, terpaksalah kami melalui lebuhraya. Mujurlah, durian ada dijual di R&R Simpang Pulai, sebagai bekalan untuk ahli keluarga.

Rakan saya, Masnira Ramli berkongsi pengalaman beliau pada hujung bulan lalu.

Apabila membaca posting beliau, terasa macam mahu ke Perak lagi untuk memburu durian. Mencuba durian Bidor dan Kampar pula.

Batu Kurau pun terkenal dengan 1001 cerita durian.

Ada sesiapa yang pernah ke sana? Bolehlah berkongsi cerita ‘durian hunting’ anda di ruangan komen.


Durian Musang King Dari Malaysia Sudah Mula Dijual Di Rangkaian Kedai Alibaba China

Umum tahu kini merupakan musim buah-buahan. Antara buah yang menjadi pilihan serta viral di Malaysia sudah pastinya buah durian Musang King yang mempunyai dengan isi yang enak. Tidak hanya menjadi pilihan buat Rakyat Malaysia, kini mereka yang berada di China juga berpeluang untuk mendapatkannya menerusi rangkaian kedai Alibaba di China iaitu FreshHema.

Penawaran durian Musang King di negara tersebut disahkan selepas individu yang mewakili kedutaan China membuat tempahan durian seberat 1.8kg yang hadir dalam keadaan frozen.

Untuk pengetahuan anda, sebelum ini cuma produk durian yang diproses sahaja dihantar ke China. Pengenalan undang-undang terbaru di China baru-baru ini telah membolehkannya melihat kepada permintaan rakyatnya yang tinggi.

Menurut Menteri Pertanian dan Industri Asas Tani, Datuk Salahuddin Ayub mensasarkan penghantaran durian yang disejukkan ke China sebanyak 1,000 tan sebulan. Sebagai rekod, negara kita berjaya mengekspot durian ke China sebanyak 235.62 tan bernilai RM9.44 juta pada tahun lalu.


Durian Tersenarai Antara 80 Makanan Paling ‘Menjijikkan’ Dari Seluruh Dunia

Durian dikenali sebagai raja buah di Asia disebabkan keunikan dan kemewahan rasa buah tersebut. Namun lain pula cerita di Sweden apabila durian tersenarai di antara 80 makanan menjijikkan dari seluruh dunia.

Durian terpilih untuk dipamerkan di Muzium Makanan Menjijikkan di Sweden bersama 79 makanan eksotik yang lain antaranya kepala arnab pedas, keju Su Callu Sardu yang diperbuat daripada perut anak kambing dan kacang soya perap dari Jepun.

Bukan itu sahaja, terdapat beberapa lagi menu dari Asia seperti Kopi Luwak, wain tikus dan telur padi juga tersenarai dalam pameran tersebut. Menurut pegawai kajian muzium, faktor pemilihan makanan atau minuman tersebut dipilih dari segi rupa bentuk, bau dan rasa. Untuk maklumat lanjut, anda boleh layari laman web rasmi Disgusting Food Museum.

Untuk memasuki muzium ini, anda perlu membayar tiket 185kr (~RM85) dan percuma untuk kanak-kanak (terhad kepada 3 kanak-kanak untuk satu tiket dewasa).

Menariknya anda boleh mencuba sendiri 3 hidangan ‘jijik’ iaitu Surströmming (ikan yang diperam selama 6 bulan dalam tin), icelandic shark dan durian sekiranya anda melawat muzium ini. Kalau anda mahu cuba makan Surströmming, boleh lawat muzium in nanti.


Durian Tidak Dibenarkan Masuk Ke Marikh Menurut Drama Sci-Fi The Expanse

Raja segala buah iaitu durian merupakan kegemaran ramai orang terutamanya rakyat Malaysia dan juga mendapat permintaan tinggi di seluruh negara setiap kali musim durian.

Jika sebelum ini buah rambutan telah dipilih sebagai buah dari angkasa lepas dalam drama bersiri Netflix, kini buah durian pula dikatakan wujud di planet Marikh. Pasti anda ‘mind blown’ apabila ketahui durian wujud di Marikh, bukan?

— Breck Eisner (@Breck_Eisner) December 13, 2019

Kecoh di Reddit apabila ada yang berkongsi gambar adegan dalam drama bersiri Amazon iaitu The Expanse dimana terdapat tanda ‘no durian’ dalam keretapi yang dinaiki oleh manusia dari Bumi ke Marikh.

Bagi anda yang ingin melihat babak tersebut, anda boleh lihat pada episod 1 musim keempat drama tersebut. Nampaknya buah durian bukan sahaja terkenal di Malaysia tetapi juga di Marikh sehinggakan tidak boleh makan durian dalam keretapi.

Adakah anda perasan tanda ‘no durian’ dalam drama tersebut? Malah, sebelum ini drama bersiri The Spy menggunakan duit syiling Malaysia dalam drama tersebut. Klik pautan di bawah untuk ketahui lebih lanjut.

Drama Bersiri Netflix The Spy Gunakan Duit Syiling Lama Malaysia Curi Perhatian Netizen

Drama Bersiri Netflix ‘Another Life’ Pilih Rambutan Sebagai Buah Dari Angkasa Lepas


Duta Besar Indonesia Ke Malaysia Mahu Gaji Pembantu Rumah Dinaikkan Kepada RM1,500 Sebulan

Menteri Sumber Manusia Malaysia menegaskan bahawa gaji pembantu rumah Indonesia yang bekerja di negara ini adalah pada kadar yang lama, iaitu RM1,200 sebulan.

Namun perkara itu ditolak oleh Indonesia yang mahu gaji pembantu rumah Indonesia dibayar pada harga RM1,500 seperti yang sudah dijanjikan di dalam memorandum persefahaman (MoU) bagi pengambilan dan perlindungan pekhidmat domestik Indonesia (PDI), lapor Harian Metro.

Memorandum yang sudah ditandatangani sejak 1 April 2022 di antara kerajaan Malaysia dan Indonesia itu menyatakan bahawa mana-mana majikan yang mahu mengambil pembantu rumah dari Indonesia hendaklah membayar gaji tidak kurang daripada RM1,500 dan mesti dibayar pada hari ketujuh bulan berikutnya.

Duta Besar Indonesia ke Malaysia, Hermono berkata bahawa Indonesia berada dalam situasi yang tiada masalah jika majikan di Malaysia tidak bersetuju dengan kadar baharu yang telah ditetapkan.

“Kalau majikan bersetuju silalah ambil PDI. Kalau tak bersetuju, buat Indonesia tidak ada masalah. Majikan yang mahu ambil PDI harus mematuhi kontrak pengambilan pekerja dan di situ (MoU) jelas ada dinyatakan tidak kurang RM1,500 dan dimasukkan terus ke akaun bank pekerja,” katanya.

Selain itu, Malaysia akan memantau syarat pendapatan isi rumah minimum RM7,000 untuk menggaji pembantu rumah seperti yang ditetapkan Indonesia kerana nilai yang diletakkan terlalu tinggi sehingga boleh menggalakkan pekerja Indonesia memasuki negara ini secara haram.

Untuk rekod, seramai 10,000 pembantu rumah Indonesia akan menjadi kumpulan pertama masuk ke negara ini selepas Hari Raya Aidilfitri.

Duta Besar Indonesia dakwa pembantu rumah warga Indo dilayan seperti ‘hamba’ di Malaysia. Rujuk pautan di bawah untuk membaca.

Duta Indonesia Dakwa Pembantu Rumah Warga Indo Dilayan Seperti ‘Hamba’ Di Malaysia

Microsoft Label Rakyat Indonesia Sebagai Orang Paling Tidak Sopan Di Asia Tenggara, Ini Sebabnya

Media Jiran Dakwa Malaysia Antara Tiga Negara Yang Suka ‘Mencuri’ Hasil Laut Indonesia


3 Pattern Utama Pembangunan Karier Pemain Muda Jepun

Di Jepun populariti sukan bola sepak sudah cukup tinggi walaupun masih berada dibelakang sukan utama mereka iaitu baseball. Tahap populariti yang semakin tinggi ini menarik minat kanak-kanak Jepun untuk menyimpan cita-cita menjadi pemain bola sepak profesional.

Dengan tahap profesionalisme yang tinggi membuatkan para ibu-bapa di Jepun menggalakkan anak-anak mereka menceburi karier sebagai pemain bola sepak profesional tanpa perlu memikirkan banyak perkara yang remeh.

Terdapat 3 pattern utama yang mampu membawa mereka menjadi pemain profesional. Iaitu selepas tamat sekolah tinggi dan tamat pengajian universiti.

Nota: Ada juga pemain yang memilih cara yang berbeza dan berjaya menjadi pemain profesional. Tetapi cara diatas adalah yang paling banyak digunakan.

Sebagai contoh dan inspirasi kepada kanak-kanak, berikut merupakan cara/jalan pilihan pemain skuad kebangsaan Jepun ketika ini.

Jika diperhatikan kepada skuad utama Jepun baru-baru ini, 14 daripadanya merupakan pemain yang memilih jalan dalam kategori (2) Sistem Akademi Remaja Kelab J.League, manakala 11 lagi dari kategori 1 Tamat Sekolah Tinggi.

Cara diatas ini tidak akan menjamin seseorang pemain itu bergelar profesional. Cuma ia adalah data yang dikumpulkan bagi tujuan rujukan bakat-bakat muda. Tidak ada betul atau salah.

Sebagai contoh, Keisuke Honda berjaya menjadi sebahagian dari pasukan Gamba Osaka Junior Youth. Tetapi beliau tidak berjaya diterima masuk ke Gamba Osaka Youth.

Kemudian beliau menyertai Seiryo High School. Sekarang lihat dimana karier beliau sebagai pemain bola sepak.

Peluang menjadi pemain pro sentiasa terbuka untuk pemain muda Jepun. Walaupun mereka tidak terpilih masuk ke pasukan remaja J League.

Selain itu, terdapat juga pemain muda yang tidak berjaya menjadi pemain profesional selepas tamat sekolah tinggi. Contohnya Yuto Nagatomo dan Yoshinori Muto.

Mereka masuk ke Universiti dan meenghidupkan kembali peluang untuk menjadi pemain profesional.

Nagatomo menyertai pasukan Meiji Universiti dahulu sebelum dipikat oleh FC Tokyo. Muto pula dari Keio University sebelum diikat FC Tokyo.

Sekarang Nagatomo dan Muto masing-masing bermain untuk kelab utama Eropah. Nagatomo bermain di Inter Milan dalam Serie A  dan manakala Muto beraksi untuk Mainz 05 di Bundesliga.

Diperingkat ini, bakat-bakat muda perlu diberi pendedahan diperingkat awal bagaimana untuk menyesuaikan diri dengan keadaan, persekitaran serta keupayaan fizikal dan mental.

Ini adalah supaya mereka dapat mengharungi jalan demi mengejar impian sebagai pemain bola sepak profesional.

Inilah yang berlaku dalam senario bola sepak Jepun.

Jika kita “terjun” lebih dalam sedikit untuk melihat bagaimana mereka merancang untuk bakat-bakat muda ini, kita boleh ‘nampak’ bagaimana mereka mampu “bermimpi” menjadi ikon bola sepak Jepun suatu hari nanti.


Duta Besar Perancis Ucap Selamat Tinggal Dengan Pantun Perpisahan Dalam Bahasa Melayu

Duta Besar Perancis ke Malaysia, Frederic Laplanche sejak semalam mula mencuri tumpuan di media sosial dengan video perpisahannya yang dimuat naik di Twitter.

Dalam video yang berdurasi 58 saat itu, Laplanche memberikan ucapan perpisahan selepas difahamkan akan meninggalkan jawatannya itu pada hujung bulan seperti yang dikongsikan di akaun Facebook Perdana Menteri Muhyiddin Yassin pada minggu lalu.

Video tersebut mula tular selepas beliau turut menyertakan serangkap pantun dalam video perpisahan yang kini sudah pun dikongsikan lebih 2,000 kali di Twitter.

“Guru bahasa Malaysia saya mengajar pantun ini,” tulisnya dalam ciapan tersebut.

A Pantun to bid farewell, from the Ambassador of France to Malaysia, Frédéric Laplanche. pic.twitter.com/Ri8vbp40VU

— France in Malaysia (@FRinMalaysia) September 13, 2020

Walaupun hanya menyampaikan pantun tersebut dalam bahasa Melayu dan bukannya keseluruhan ucapan, namun pendekatan yang diambil beliau tetap menerima pujian daripada netizen.

Bukan sahaja memuji usaha yang dilakukannya untuk berpantun, malah netizen juga mengucapkan turut mengucapkan merci (terima kasih) dan tidak kurang juga ada yang turut membalas pantun beliau.

Pantun dia takda pun slang france. Hebat!!

— 𝙄𝙧𝙨𝙮𝙖𝙯_𝙅𝘿 (@Irsyaz4) September 14, 2020

— Sir Zayn (@bingregory) September 14, 2020

anak cina pergi ke kedai pak lankedai tutup di bilang nyonyaanak cina tadi ucap selamat jalanJaga diri dan i will miss you katanya

— Syed Kucing (@SaifulChin) September 14, 2020

Walaupun tradisi berpantun tidak lagi popular seperti suatu ketika dahulu, namun ianya pasti menarik untuk dilihat jika ia kembali diamalkan dalam kalangan masyarakat kita.

Dengan berpantun, permintaan atau maklumat yang mahu disampaikan juga kedengaran lebih tersusun dan sopan berbanding jika diajukan terus.

Baca juga telatah kumpulan pemuda yang menggunakan pantun dalam permainan dalam talian Grand Theft Auto 5 di pautan di bawah.

Lengkap Dengan Pantun Dan Seloka, Kumpulan Ini Anjur ‘Kenduri Kahwin’ Dalam Permainan GTA 5

7 Pick Up Line Yang Dijamin Membuat Pasangan Anda Cair Dan Sentiasa Merindui Anda


Duta Indonesia Dakwa Pembantu Rumah Warga Indo Dilayan Seperti ‘Hamba’ Di Malaysia

Duta Besar Indonesia ke Malaysia, Hermono  telah mendakwa bahawa ramai rakyat negaranya yang datang ke Malaysia untuk bekerja sebagai pembantu rumah telah dilayan seperti ‘hamba moden’. Dia turut berkata bahawa warga Indonesia yang bekerja dalam bidang yang sama di negara lain seperti Singapura, Hong Kong dan Taiwan tidak mengalami penindasan seperti yang berlaku di Malaysia, lapor Free Malaysia Today.

Dia kemudiannya mendakwa bahawa terdapat banyak kes pembantu rumah Indonesia yang terpaksa bekerja selama bertahun-tahun tanpa gaji, tanpa rehat, mengalami penderaan fizikal dan sebahagiannya pula telah diambil dokumen peribadi. Hermono turut merujuk kes yang terjadi baru-baru ini apabila pembantu rumah tidak dibayar gaji kira-kira 10 tahun kerana majikannya memberi alasan bahawa dia telah diberi makanan dan tempat tinggal secara percuma.

“Itu adalah contoh perhambaan atau kerja paksa zaman moden,” katanya kepada Free Malaysia Today. “Kami mempunyai pembantu rumah di Singapura, Hong Kong dan Taiwan, tetapi kami tidak mempunyai masalah serius seperti di sini (di Malaysia). Jadi mengapa kita mempunyai masalah ini di sini?”

Hermono berkata bahawa kedutaan Indonesia tahun lalu telah membantu dalam 206 kes dengan 40 kes kini di mahkamah. Kedutaan itu juga berkata telah membantu 16 pembantu rumah tahun ini mendapatkan lebih daripada RM300,000 gaji yang belum dibayar.

Untuk rekod, Malaysia dan Indonesia kini dalam perbincangan untuk perjanjian baharu. Hermono membayangkan perjanjian baharu itu akan melindungi rakyat Indonesia yang bekerja sebagai pembantu rumah. Beliau turut merujuk kepada cadangan untuk mewujudkan satu sistem gaji dalam talian yang membolehkan kerajaan Indonesia melihat sama ada pekerja negara itu menerima gaji yang dijanjikan.

Pekerja warga asing di Klang kena kurung, majikan hanya bayar gaji RM10 sehari. Rujuk pautan di bawah untuk mengetahui lebih lanjut.

Pekerja Warga Asing Di Klang Kena Kurung, Majikan Hanya Bayar Gaji RM10 Sehari

Jenama Uniqlo Dan Zara Disyaki Terlibat Dalam Jenayah Buruh Paksa Umat Islam Uighur

Amerika Syarikat Rampas Semua Produk Top Glove, Jumpa ‘Bukti’ Wujud Amalan Buruh Paksa


Lihat Bagaimana Duta Israel Di London Dihalau Dan Dimalukan Oleh Pelajar Pro-Palestin

Duta Israel Di London, Tzipi Hotovely semestinya tidak mahu mengingati peristiwa beliau dihalau dan dimalukan oleh pelajar serta penyokong Palestin sewaktu menghadiri satu acara di London School of Economics (LSE). Dia yang bergegas keluar sambil diiringi oleh pengawal keselamatan kelihatan tidak senang dengan sambutan yang diterima.

Kedengaran dari hiruk pikuk penyokong Palestin tersebut laungan ejeken kepada Tzipi sewaktu dia menuju ke kereta sambil dikawal ketat oleh polis dan pengawal keselamatan. Keretanya lalu bergegas keluar daripada kawasan tersebut sambil para penunjuk perasaan menjerit dengan kata-kata ejeken dan sebahagian pula cuba untuk menyerangnya.

🚨 | NEW: Israeli ambassador Tzipi Hotovely fleeing the London School of Economics

— Politics For All (@PoliticsForAlI) November 9, 2021

Wanita berusia 42 tahun itu kelihatan membawa bunga di tangan kanannya sambil kedengaran orang ramai menjerit “tak malu ke?” dan bertindih-tindih dengan jeritan ejeken yang lain. Aktivis pro-Palestin bukan sahaja menghalang beliau daripada menghadiri forum di LSE, malah turut membuat bantahan di luar universiti dan menggesa agar duta Israel dihalang daripada berucap.

Menurut laporan media antarabangsa, kejadian duta Israel dihalau telah mendapat perhatian menteri, ahli parlimen serta Kedutaan Israel dan kumpulan Yahudi. Mereka telah mengutuk serta mengecam insiden yang berlaku pada hari Rabu lalu di kampus LSE. Setiausaha Dalam Negeri Priti Patel, Setiausaha Negara Liz Truss dan Ahli Parlimen Tory James Cleverly mengutuk “tingkah laku agresif” ke atas Tzipi.

Israel will continue to act as an important voice in building bridges in the #MiddleEast at all levels. We will not allow the radicals to shape the discourse.

⤵ Read my interview today in the @DailyMailUK https://t.co/urfVUc3II7 pic.twitter.com/ABWsRgHzIZ

— Tzipi Hotovely (@TzipiHotovely) November 11, 2021

Sementara itu, Menteri Pendidikan Nadhim Zahawi telah mengadakan mesyuarat bersama komuniti Yahudi di universiti tersebut bagi ‘menawarkan sokongan’ kepada mereka. Zahawi juga menulis di laman Twitter peribadinya, “Ini sangat mengganggu, saya mohon maaf kepada Duta Hotovely.”

Sehari selepas kejadian tersebut, Tzipi dalam satu kenyataan berkata bahawa dia tidak gentar dengan apa yang telah terjadi dan berterima kasih dengan sokongan yang diterima olehnya. Dalam ciapannya di laman Twitter, Tzipi berkata, “Saya berterima kasih atas semua sokongan yang saya terima daripada kerajaan UK dan rakan-rakan. Saya mempunyai acara yang menakjubkan di #LSE dan saya tidak akan gentar. Saya akan terus berkongsi kisah Israel dan mengadakan dialog terbuka dengan semua lapisan masyarakat British.”

Dalam diam Israel sebenarnya ada hati pada Malaysia, pasang niat mahu jalin hubungan. Untuk bacaan lanjut, klik pautan di bawah.

Dalam Diam Israel Sebenarnya Ada Hati Pada Malaysia, Pasang Niat Mahu Jalin Hubungan

Ini Sebab Kenapa Negara-Negara Islam Mengiktiraf Kedaulatan Israel

Apa Yang Anda Perlu Tahu Mengenai Unit 8200, Agensi Risikan Siber Israel


Duta Israel Di PBB ‘Koyak’ Selepas Emma Watson Suarakan Solidariti Dengan Palestin

Pelakon British, Emma Watson menyuarakan solidariti bersama aktivis pro-Palestin di media sosial, sehingga menimbulkan tentangan daripada para pegawai Israel dan juga pujian daripada pengguna media sosial pro-Palestin, lapor Agensi Anadolu (AA).

Pelakon yang sangat dikenali dengan watak Hermione Granger dalam filem Harry Potter pada Ahad, telah berkongsikan semula gambar Bad Activist Collective yang sebelum ini dimuat naik pada Mei lalu di akaun Instagram miliknya, memaparkan dengan jelas aktivis pro-Palestin berarak dengan perkataan ‘Solidarity is a verb‘.

Sehingga ke hari ini, perkongsian Watson di Instagram telah menerima lebih 1 juta likes dan 117,000 komen yang majoritinya menyokong pendirian Watson dalam isu tersebut.

A post shared by Emma Watson (@emmawatson)

Watson turut menyelitkan petikan daripada sarjana British-Australia Sara Ahmed, yang berkata “Solidariti tidak bermaksud perjuangan kita adalah perjuangan yang sama, atau kesakitan yang dirasai adalah yang sama, atau harapan kita adalah demi masa depan yang sama.

“Solidariti melibatkan komitmen, dan usaha, serta pengiktirafan bahawa walaupun kita tidak mempunyai perasaan yang sama, atau kehidupan yang sama, atau tubuh yang sama, tetapi kita hidup di tempat yang sama,” tambah petikan itu.

Hantaran Watson mendapat pujian meluas daripada pengguna Instagram pro-Palestin, dengan beberapa orang mengucapkan terima kasih atas sokongannya dan menyiarkan emoji bendera Palestin di bahagian komen, kebanyakannya dengan hashtag #FreePalestine dan #PalestineWillBeFree.

Fiction may work in Harry Potter but it does not work in reality. If it did, the magic used in the wizarding world could eliminate the evils of Hamas (which oppresses women & seeks the annihilation of Israel) and the PA (which supports terror). I would be in favor of that! pic.twitter.com/u1TrP3sqSS

— Ambassador Gilad Erdan גלעד ארדן (@giladerdan1) January 3, 2022

Utusan PBB Israel, Gilad Erdan, bagaimanapun mengkritik sekeras-kerasnya hantaran Watson, membidas kenyataan bintang itu di Twitter dengan berkata; “Fiksyen mungkin berlaku dalam Harry Potter, tetapi ia tidak berguna dalam dunia realiti.”

Kenyataan itu disokong Utusan PBB sebelumnya, Danny Danon, yang menuduh Watson “sebagai anti-Yahudi.”

The Israeli Ambassador to the UN calls Emma Watson an “anti-Semite” for posting “solidarity is a verb,” a week after Zionists smeared Desmond Tutu as “anti-Jewish.”

How is this not satire? 😭😭😭 https://t.co/33wgxsZte3

— Mohammed El-Kurd (@m7mdkurd) January 3, 2022

Leah Greenberg, pengarah eksekutif bersama, kumpulan advokasi Indivisible Guide, menolak tuduhan Danon sambil menyatakan bahawa ia adalah demonstrasi yang sangat jelas di mana alasan anti-Yahudi yang sinis dan jahat digunakan untuk menghalang asas solidariti dengan rakyat Palestin.

Watson dilantik duta muhibbah Wanita Pertubuhan Bangsa-Bangsa Bersatu (PBB) berikutan peranan besarnya dalam dunia pementasan.

Malaysia merupakan antara negara yang vokal dalam menentang penindasan Israel terhadap rakyat Palestin. Baca lagi artikel berkaitan Israel pada pautan di bawah.

‘To My Friends In Malaysia’ – Aktivis Israel Ini ‘Koyak’ Dikecam Netizen Malaysia

‘Lihat Siapa Di Depan?’ – Aktivis ‘Perlekeh’ Malaysia Selepas Israel Raih Pingat Pertama Di Olimpik 2020

Apa Yang Anda Perlu Tahu Mengenai Unit 8200, Agensi Risikan Siber Israel


Duta Mexico Letak Jawatan Selepas ‘Kantoi’ Curi Buku

Kita sering mendengar masalah kecurian akan berlaku apabila seseorang itu mempunyai masalah kewangan atau berada dalam kesempitan hidup.

Tetapi bagaimana pula jika seseorang itu adalah orang ternama dan mempunyai jawatan yang tinggi dalam sesuatu organisasi, apakah alasan untuk beliau mencuri?

Itulah apa yang berlaku di Argentina apabila salah seorang daripada Duta Mexico ke Argentina telah ditangkap kerana mencuri sebuah buku di sebuah kedai pada Oktober lalu.

Kelakuan beliau yang dirakam oleh kamera telah mendapat perhatian dunia dengan Presiden Mexico, Andrés Manuel López Obrador merujuk kes ini sebagai ‘menyakitkan’ dan ‘menyedihkan.’

Beliau yang dikenali sebagai Duta Besar Óscar Ricardo Valero, berumur 77 tahun walau bagaimanapun menyalahkan masalah kesihatan yang berpunca daripada kanser otak, lapor Fox News.

Setiausaha Hubungan Luar Mexico, Marcelo Ebrard menulis di Twitter bahawa Valero ‘sedang menjalani rawatan saraf.’

Dia juga menyifatkan Valero, seorang diplomat yang berjaya dan dianggap sebagai ‘orang yang hebat.’

Media di Mexico juga melaporkan bahawa Valero didakwa cuba mencuri T-shirt dari sebuah kedai lapangan terbang selepas beliau dipanggil pulang ke Mexico pada awal Disember.

Atas permintaan keluarga, kerajaan Mexico telah mengeluarkan kenyataan media dan dilampirkan surat doktor yang mengatakan Valero telah didiagnosis dengan tumor otak pada tahun 2012 yang mengakibatkan ‘perubahan tingkah laku.’

Kami pernah menulis tentang CEO Garuda yang dipecat pada awal bulan ini. Klik pautan di bawah untuk membaca.

CEO Garuda Indonesia Dipecat Kerana Seludup Basikal Dan Harley-Davidson

CEO McDonald’s Dipecat Selepas Jalin Hubungan ‘Intim’ Dengan Pekerja


Duta Samsung Rusia Disaman Kerana Menggunakan Apple iPhone

Umum tahu Samsung dan Apple merupakan musuh ketat di dalam arena telefon pintar meskipun bekerjasama dalam menghasilkan komponen model telefon. Setiap tahun, jumlah penjualan dan keuntungan penjualan telefon pintar kedua-dua jenama ini sering kali menjadi perbandingan.

Namun lain ceritanya pada kali ini apabila individu bernama Ksenia Sobchak yang merupakan pembaca berita dan juga duta Samsung Rusia tersilap langkah dalam memaparkan telefon pintar yang digunanya iaitu Apple iPhone X.

Berikutan kecuaian yang dilakukan, Samsung telah memilih untuk menfailkan saman sebanyak £1.25 juta (RM6 juta) dan mungkin dilucutkan jawatan sebagai duta Samsung.

Melihat kepada kes yang berlaku, ramai netizen yang berpendapat ini karma buat Samsung yang terlalu kerap troll Apple melalui iklan yang dihasilkan. Diharap perkara ini tidak lagi berlaku khususnya buat para selebriti dalam dan luar negara yang dipilih sebagai duta sesuatu jenama.


Dutch Lady Bakal Tutup Kilang Di Petaling Jaya, Mahu Optimumkan Operasi Pengeluaran Tenusu

Dutch Lady Milk Industries Bhd (DLMI) telah mengumumkan pengoptimuman operasi pengeluaran tenusunya dan memutuskan untuk menamatkan operasi pengeluaran serbuk susu tepungnya di Petaling Jaya, lapor Harian Metro.

Sehubungan itu operasi pengeluaran susu tepungnya tidak akan dijalankan di kemudahan pengilangan baharu di Bandar Enstek, Negeri Sembilan, kata Pengarah Urusannya Ramjeet Kaur Virik.

DLMI juga akan turut menamatkan beberapa barisan pengeluaran yang lain secara berperingkat dalam tempoh dua tahun akan datang, bermula 31 Mei, 2023, sebagai sebahagian daripada langkah pengoptimuman operasi, katanya.

Menurutnya lagi, langkah yang diambil syarikat itu tidak menjejaskan bekalan serbuk susu tepung bagi pasaran Malaysia kerana ia akan mendapatkan bekalan produk tersebut daripada rangkaian pengilangan syarikat induknya, Royal FrieslandCampina NV di Asia dan terus menyediakan bagi keperluan pasaran di negara ini — Royal FrieslandCampina NV, syarikat dari Belanda, merupakan satu daripada syarikat koperasi tenusu terbesar di dunia.

Langkah tersebut adalah sejajar dengan pendekatan FrieslandCampina bagi meningkatkan operasi perniagaan dan beralih kepada model perniagaan yang lebih mampan yang memacu fokus, inovasi dan kecekapan atas faktor keperluan strategik jangka panjang untuk terus memenuhi keperluan pengguna pada masa hadapan.

“Malangnya, keputusan yang kami ambil ini menjejaskan kira-kira 100 pekerjaan sedia ada. Pekerjaan tersebut tidak lagi diperlukan di kilang baharu kami di Bandar Enstek.

“Ini akan dilakukan secara berfasa bermula 31 Mei, 2023, dan sehingga suku kedua 2024.

“DLMI sebagai sebuah syarikat memiliki kira-kira 600 orang pekerja dan pengoptimuman ini memberi impak kepada barisan pengeluaran tertentu. Kami mempunyai pelbagai barisan pengeluaran seperti perniagaan cecair dan perniagaan serbuk. Ramai daripada kakitangan kami akan meneruskan pekerjaan mereka bersama kami di Bandar Enstek,” kata Ramjeet.

Tambah beliau lagi, selain pampasan kewangan, DLMI membawakan pakar yang sesuai untuk membimbing kakitangan yang terkesan, menganjurkan bengkel kerja berkaitan kesejahteraan kewangan, keusahawanan serta perniagaan digital untuk mempersiapkan mereka dengan kerjaya selepas meninggalkan syarikat.

Selain itu, DLMI juga ada sokongan peralihan dan perpindahan bagi kakitangan yang berpindah dari kilang di Petaling Jaya ke Bandar Enstek serta program menambah kemahiran dan kemahiran semula kerana ia adalah kilang pembuatan yang berasaskan teknologi tinggi.

Ramjeet berkata. DLMI telah menjadi sebahagian daripada landskap Malaysia sejak 1963 dan menjadi pilihan turun temurun pelbagai generasi dan akan meneruskan peranan penting ini pada masa depan.

“Kami terus menyokong agenda kesihatan kerajaan terutamanya bagi status pemakanan rakyat Malaysia dan jaminan makanan,” katanya


Duti Eksais Kenderaan Pemasangan Tempatan Bakal Dinaikkan Sehingga 15%

Mula diumumkan seawal Disember lalu mengenai langkah kerajaan untuk menstruktur semula kadar duti kenderaan oleh kerajaan, nampaknya perkara ini telah disahkan dan digazetkan oleh Kementerian Kewangan pada 31 Disember 2019.

Menerusi syarat di bawah peraturan baru ini, kenderaan pemasangan tempatan (CKD) bakal dikenakan cukai yang lebih tinggi. Hal ini berikutan kaedah pengiraan nilai pasaran terbuka atau open market value (OMV) telah berubah.

Untuk pengetahuan, OMV merupakan nilai akhir pasaran yang ditetapkan bagi kenderaan CKD yang siap dari kilang sebelum pihak kerajaan mengenakan duti eksais ke atasnya. Beberapa kompoenan yang menentukan OMV termasuklah kos pengilangan dan komponen serta caj pemasangan.

Langkah yang dibuat ini bertujuan untuk meningkatkan pendapatan negara dengan cara menawarkan kenderaan dengan harga yang lebih tinggi menerusi duti eksais yang dikenakan. Difahamkan peningkatan harga sekitar 12-15% antara yang dijangkakan.

Dari sudut lain, peningkatan duti eksais yang meningkatkan harga kenderaan bakal memberi kesan kepada jumlah jualan dan pengeluaran kenderaan. Perkara ini secara tidak langsung turut memberi kesan kepada kepada peluang pekerjaan sekiranya pihak kilang memilih untuk mengecilkan operasi.

Sekiranya perkara ini berlaku, Malaysia mungkin kehilangan pelabur daripada negara-negara jiran dengan kutipan cukai koporat yang lebih rendah.

Setakat ini pihak pengeluar kereta jenama luar yang memasang kenderaan di Malaysia masih belum mengeluarkan sebarang kenyataan atau pengumuman peningkatan harga. Agak menarik untuk menyaksikan adakah Honda dan Toyota selaku jenama yang sering menjadi pilihan pengguna Malaysia menaikkan harga atau sebaliknya.

Hangat pada minggu ini apabila sebuah DeLorean sedia untuk dijual dengan harga RM198,000 di Sarawak. Turut dikongsikan, ‘geng kereta mahal’ yang berlumba di jalanan sehingga mengakibatkan kemalangan.

Kenderaan ‘Back To The Future’ Di Sarawak Sedia Dijual Dengan Harga RM198,000

Netizen Bengang ‘Geng Kereta Mahal’ Sebabkan Kemalangan Kerana Berlumba


Dwayne ‘The Rock’ Johnson Dinobatkan Pelakon Dengan Bayaran Tertinggi 2019

Mula menempa nama menerusi World Wrestling Federation (WWF) sebagai penggusti, nama The Rock semakin mendapat perhatian ramai melalui karisma yang ditampilkan serta gaya percakapannya yang berjaya membuatkan para penonton terpukau.

Kehadiran beliau dalam industri Hollywood, berjaya membuatkan beliau dikenali dengan lebih ramai melalui filem-filem box office yang dilakonkannya. Terbaru, pelakon Dwayne ‘The Rock’ Johnson telah berjaya dinobatkan sebagai pelakon dengan bayaran tertinggi 2019.

Kejayaan yang diperoleh ini secara tidak langsung membuatkan pelakon ini menerima bayaran yang lebih itnggi berbanding Robert Downey Jr., Chris Hemsworth dan Chris Evans. Lebih ironi, pendapatan yang direkodkan ini tidak merangkumi pendapatan menerusi filem Hoobs & Shaw malah The Rock cuma melakonkan sebuah filem 12 bulan sebelum tayangan filem terbaru beliau.

Difahamkan pendapatan tinggi yang diperoleh beliau diterima melalui royalti daripada filem Skyscraper, siri Ballers, beberapa rancangan lain serta Under Armour dimana beliau menjadi duta bagi rangkaian pakaian, kasut serta headphone.

Untuk pengetahuan, ini bukanlah kali pertama Dwayne Johnson berjaya memegang takhta sebagai pelakon dengan bayaran tertinggi. Sebelum ini beliau telah dinobatkan pada tahun 2016 manakala tahun lalu beliau hadir sebagai tempat kedua.

Tahniah diucapakan buat Dwayne ‘The Rock’ Johnson diatas hasil kerja keras beliau. Semoga lebih banyak aksi dan filem yang lebih epik daripada pelakon kesukaan ramai ini.


Ini Mungkin Cover Lagu ‘All About That Bass’ Versi Melayu Paling Menarik

Dzul I’zzat Julaihi telah memuatnaik lagu cover dari nyanyian asal Meghan Trainor, All About That Bass di Youtube setelah sekian lama lagu itu bermain di fikirannya. Lebih menarik dan menjadi viral apabila Dzul I’zzat menyanyikannya di dalam Bahasa Melayu dan didedikasikan kepada semua over-sized people out there.

Dzul I’zzat biasa menyanyikan semula lagu-lagu popular dan upload di Youtube tetapi tidak menyangka sama sekali lagu cover All About That Bass versi Melayu mendapat sambutan hangat.

Nah, ini lirik lagu untuk anda nyanyi bersama. Enjoy.

Oh sayang
Walaupun
Engkau gemuk,
kau gemuk,
kau comel

Biarpun beribu
gadis di sisiku
Di dalam visiku
Hanya ada kamu
Sungguh aku rindu
untuk bertemu
Dengan dirimu
Si lemak tepu

Renungan matamu
Buat ku berdebar
Langkahmu membuat
Bumiku bergegar
Usahlah kau bimbang
Usah kau gentar
Sebesar besar tubuhmu
Cintaku lagi besar

Oh mamaku berpesan
jangan kau tinggalkannya
Hanya kerana berat badan
dan paras rupa

Oh takkan ku tergoda
pada yang lebih menawan
Cuz even though she’s a fatty
But she is my fatty bambam

Tak mampu bernafas
Dalam pelukanmu aku lemas
Tapi percayalah
Setiap incimu sempurna
Dari atas ke bawah

Oh mamaku berpesan
berpesan jangan kau cari yang lain
Perasaan perempuan jangan kau buat main


3 PBT Di Selangor Mula Gunakan ‘Body Cam’ Untuk Pantau Anggota Di Lapangan

Tiga pihak berkuasa tempatan di negeri Selangor dilaporkan telah mula melengkapkan anggota mereka dengan pemakaian ‘body cam’ atau kamera badan ketika bertugas di lapangan.

Antara majlis perbandaran yang telah mengambil langkah tersebut adalah Majlis Perbandaran Subang Jaya (MPSJ), Majlis Perbandaran Ampang Jaya (MPAJ) dan Majlis Bandaraya Petaling Jaya.

Menurut laporan yang terbit di portal SelangorKini itu, pemakaian body cam itu menurut majlis yang terlibat mempunyai beberapa objektif seperti memantau tingkah laku anggota ketika berada di lapangan.

Selain berfungsi untuk meningkatkan integriti, kecekapan dan ketelusan ketika berurusan dengan masyarakat, pemakaian body cam itu juga dapat menjadi rujukan atau bukti jika berlaku kejadian tidak diingini.

“Alatan ini memiliki kualiti video 32GB dalam definisi tinggi dan mampu menangkap visual malam serta suara untuk keselamatan anggota jika berlaku serangan fizikal atau perbalahan.

Ini juga untuk meningkatkan integriti, kecekapan dan ketelusan ketika berurusan dengan rakyat,” kata Pegawai Komunikasi Korporat Majlis Perbandaran Ampang Jaya (MPAJ) Norhayati Ahmad

Pemakaian body cam sebelum ini dapat dilihat digunakan oleh anggota penguatkuasa seperti polis di luar negara bagi merakam aktiviti dan gerak geri mereka ketika berada di lapangan.

Isu anggota penguatkuasa baru-baru ini menjadi perhatian negara selepas pendedahan yang dilakukan mengenai beberapa aktiviti perniagaan yang dijalankan secara haram di Selangor.

Susulan daripada pendedahan tersebut, beberapa laporan mengenai serbuan, perobohan dan juga penangkapan mereka yang terlibat dalam salah laku mula dilakukan.

Baca perkongsian kami mengenai beberapa kejadian yang berpunca daripada pendedahan yang dilakukan netizen sejak minggu lalu.

KPD Sungai Buloh Jawab Pendedahan ‘Berani Mati’ Pemilik Hot Burger Malaysia

MBSA Keluar Notis Perobohan, Isu Hot Burger Malaysia Buat Peniaga Lain Kena Tempias

‘Saya Yang Buat Report Saya Pula Diancam’ – Asri Janggut Cerita Keadaannya Ketika Ini


E-Sukan Bakal Ditawarkan Pingat Menjelang Sukan SEA 2019

Nampaknya acara E-Sukan semakin mendapat tempat dikalangan orang ramai. Penawaran game yang pelbagai serta pertambahan ahli yang berminat antara yang membuatkan industri ini semakin rancak.

Melihat kepada perkembangan industri ini, Philippines South East Asian Games Organising Committee (PhilSGOC) telah mengumumkan penawaran medal bakal ditawarkan buat atlet e-sukan sempena Sukan SEA yang bakal berlangsung di Filipina tahun hadapan. Kerjasama E-Sukan ini turut dijayakan oleh Razer.

Difahamkan sebanyak enam medal bakal ditawarkan secara sama rata mengikut kategori konsol, PC serta telefon pintar. Setakat ini, game Mobile Legends: Bang Bang antara yang disahkan bakal tersedia pada Sukan SEA ini. Game-game yang sudah lama tersedia dalam industri E-Sukan seperti Dota 2 dan League of Legends antara yang dijangkakan bakal ditawarkan.

Melalui penawaran medal pada Sukan SEA 2019, pastinya ini merupakan langkah awal buat industri E-Sukan sebelum disahkan sebagai sukan rasmi menjelang Sukan Olimpik 2024 yang bakal berlangsung di Paris.

Baca lagi: CEO Razer Sedia Melabur RM10 Juta Dalam Industri E-Sukan Malaysia


EA Cadang Untuk Hasilkan Kembali Game ‘Command & Conquer’

Lama sebelum permainan mudah alih sepeti Mobile Legend dan PUBG menjadi pilihan orang ramai, permainan seperti Command & Conquer: Yuri’s Revenge antara yang menjadi pilihan orang ramai.

Melalui langkah terbaru dibuat EA, syarikat permainan ini bercadang untuk menghasilkan kembali siri permainan Command & Conquer yang diberikan nafas baru serta pembaharuan terbaru.

Pada pendapat anda, game manakah yang perlu EA hasilkan terlebih dahulu? Command & Conquer: Generals atau Command & Conquer: Yuri’s Revenge? Difahamkan sehingga kini masih ada lagi peminat Yuri’s Revenge yang masih lagi bermain.


‘Earplugs’ Berteknologi Ini Membantu Anda Kawal Bunyi Bising Dalam Dunia Sebenar

Adakah bunyi bising seperti hon yang kuat, jeritan jiran sebelah rumah sering menggangu kehidupan anda? Jika ya, kami rasa anda patut miliki alat ini. Ini bukanlah alat penyumbat telinga yang biasa, ia adalah alat penyumbat telinga penuh berteknologi. Hahah.

Kebanyakan alat penyumbat telinga yang ada dipasaran hanya berfungsi untuk menghalang bunyi bising dari masuk ke gegendang telinga anda, namun berbeza dengan yang ini. Alat penyumbat telinga ini membolehkan anda mengawal bunyi bising dalam dunia sebenar samada mahu kedengaran kuat atau perlahan.

Penyumbat telingan yang digelar Knops ini diilhamkan oleh sebuah syarikat startup dari Belanda. Apa yang menariknya dengan set penyumbat telinga ini, ia membolehkan anda mengawal kelantangan bunyi di dalam dunia sebenar mengikut keselesaan telinga anda.

Contohnya seperti bunyi bising semasa di konsert atau parti muzik, tangisan bayi di dalam kapal terbang, dan lain-lain bunyi yang menjengkelkan telinga anda. Dengan Knops, anda boleh meyelasarakan kelantangan bunyi di persekitaran anda kepada 4 peringkat.

Apa yang anda perlu lakukan hanyalah menyumbat Knop ke dalam lubang telinga dan tinggal putarkan tombol khas untuk mengawal bunyi di sekitar. Bermula dari kuat sehingga paling senyap tanpa bunyi.

Mudahkan? tetapi sangat berguna. Knops tersedia dengan 2 pilihan warna yang menarik. Buat masa sekarang ia masih belum dijual di pasaran terbuka, tetapi jika anda berminat untuk memilikinya, anda membuat pra tempahan melalui laman web Kickstarter di sini.

Alat ini juga mungkin sangat praktikal digunakan ketika isteri anda berleter. Tahukan anda apa maksud berleter? Berleter atau meleter adalah perbuatan bercakap secara berterusan dengan tidak mempunyai tujuan. Kah!


EasyParcel Peroleh Dana Pelaburan RM43.8 Juta Daripada Teleport, Anak Syarikat AirAsia

Mula memfokuskan kepada servis penghantaran barangan khusus buat peniaga e-commerce, EasyParcel baru-baru ini telah menerima suntikan dana pelaburan daripada anak syarikat AirAsia iaitu Teleport.

Berdasarkan laporan, dikatakan jumlah dana pelaburan yang diterima adalah RM43.8 juta dimana pelaburan yang diterima melalui siri-B ini bakal membantu EasyParcel untuk meluaskan lagi infrastruktur dan logistik syarikat ini.

Selain itu, Teleport turut menggalakkan EasyParcel untuk berkolaborasi bersama beberapa lagi startup lain. Setakat ini logistik dan infrastruktur Teleport sudah tersedia di lebih 100 bandar serta 10,000 penerbangan AirAsia dengan kapasiti sebanyak 1 juta tan  seminggu.


Ini Benda Pelik Yang Anda Akan Dapat Jika Beli ‘Mystery Box’ Di Laman eBay

Selepas lihat video ini, baru tahu ada orang yang jual benda-benda seperti ini. Menariknya, ada pula yang membelinya. Jadi wakil BuzzFeed membeli 3 jenis Mystery Box dengan harga yang berlainan untuk mengetahui apa yang terkandung di dalam setiap kotak. Macam-macam betul karenah orang menjual barang dekat eBay ini. Adakah barangan yang Joanna terima berbaloi dengan harga yang dibayar? Mari kita lihat.


Ebby Yus Jelaskan Kenapa Masih Bujang Walaupun Sudah Berusia Lebih 50 Tahun

Siapa saja yang tidak kenal dengan pelakon dan pelawak Ebby Yus. Telatahnya di kaca TV tidak pernah menghampakan penonton-penonton yang sentiasa bergelak ketawa bila sahaja dia membuka mulut dalam setiap rancangan yang dibintanginya.

Namun di sebalik kepetahannya menyampaikan lawak-lawak untuk menghiburkan kita sekeluarga di rumah, siapa sangka Ebby sebenarnya pernah melalui kisah hitam dalam percintaannya sebelum ini.

Dalam satu perkongsian yang disiarkan di channel YouTube Hashtag Media, Ebby yang ditemu ramah oleh rakan pelawak, Caca akhirnya mendedahkan kisah percintaan silamnya itu juga menjadi antara punca kenapa dia masih tidak berkahwin sehingga sekarang.

“Bukan sebab tak handsome dan bukan sebab tak laku, dan bukan sebab kecewa jugak.

“Tetapi kadang-kadang percintaan ini juga ada kerenah birokrasi. Bukan kerja saja,percintaan pun ada,” katanya sambil ketawa.

Ketika mengulas lanjut mengenai ‘kerenah birokrasi percintaan’ tersebutlah Ebby mula mengimbau kembali kisah percintaan silamnya bersama seorang gadis dari Klang ketika dia mula-mula bertapak di Kuala Lumpur suatu ketika dahulu.

Walaupun kisah cinta mereka berjalan dengan lancar di awal pertemuan, namun ia tidak kekal lama selepas teman wanitanya itu membuat keputusan untuk kembali bersama kekasih lamanya yang dikenali sebelum Ebby.

“Sewaktu saya (mula-mula) beria-ia suka dengan dia, ada satu ayat dia kata dekat saya.

“Dia kata dia boleh terima saya, tetapi andai kata boyfriend dia datang balik dia terpaksa terima boyfriend dia,” kongsinya.

Ebby bagaimanapun ketika itu yakin bekas kekasih teman wanitanya itu tidak akan kembali sehinggalah suatu hari dia akhirnya berkunjung ke rumah teman wanitanya itu di Klang dan kekasihnya itu tiada di rumah.

Bermula daripada situ, Ebby kemudiannya diberitahu teman wanitanya ketika itu yang kekasih lamanya telah kembali dan membuat keputusan untuk meminangnya.

Kecewa dengan perkara tersebut, Ebby berkata dia mengambil keputusan untuk berjalan kaki dari bus stop di Klang sehinggalah sampai ke Kuala Lumpur kerana kecewa.

“Dekat nak subuh baru sampai, daripada Klang aku jalan kaki. Sebelum Herman Tino jalan kaki aku dah jalan dulu dah.

“Geram punya pasal tak terasa penat, sampai tercipta satu puisi ketika sampai ke Kuala Lumpur,” kongsinya.

Setibanya di Kuala Lumpur, Ebby memberitahu dia juga tidak pulang ke rumah selama tiga hari dan menghabiskan masa dengan berjalan di ibu kota sebelum rakan-rakan artis memujuknya untuk pulang ke rumah.

“Perasaan tu bukan frust, tapi geram. Tapi aku tak tahu geram pada siapa. Dekat diri aku ke, dekat dia atau pada boyfriend dia. Aku tak tahu siapa aku nak salahkan.

Beliau bagaimanapun menjelaskan kisah tersebut hanyalah salah satu punca kenapa dia masih tidak berumah tangga sehingga ke hari ini.

Bagi anda yang ingin mengetahui dengan lebih lanjut sebab-sebab lain kenapa Ebby masih belum berkahwin apa kata anda tonton video penuh temu bual beliau bersama Caca di saluran YouTube Hashtag Media ini.

Tonton perkongsian dari Naim Daniel mengenai kisah di sebalik lagu Sumpah yang memenangi Anugerah Juara Lagu ke 34 baru-baru ini. Klik pautan di bawah untuk menonton.

Lihat Naim Daniel Secara Matang Bercerita Kisah Sebenar Di Sebalik Sumpah

Dato’ Siti Nurhaliza Dedahkan Maksud Di Sebalik Lagu 7 Nasihat Di Instagram

Netizen Luah Kekecewaan ‘Comeback’ Dato’ Siti Di AJL Terpalit Kesilapan Teknikal


Ebit Lew Didakwa Membabitkan 11 Pertuduhan Termasuk Gangguan Seksual

Terkenal sebagai pendakwah serta kerap menyalurkan bantuan dalam dan luar negara, Ebit Lew pada hari ini dilaporkan telah dihadapkan ke mahkmah di Tenom atas dakwaan dipercayai membabitkan 11 pertuduhan termasuk berkaitan gangguan seksual.

Ebit Lew yang berusia 37 tahun telah tiba di Mahkamah Litar di Pejabat Daerah Tenom sekitar kira-kira jam 9 pagi tadi dengan menaiki sebuah Toyota Vellfire serta ditemani sekumpulan individu lain.

Dimaklumkan, perkarangan Pejabat Daerah Tenom turut dikawal polis sejak awal pagi tadi. Selain itu, Pengarah Jabatan Siasatan Jenayah (JSJ) Bukit Aman, Datuk Seri Abd Jalil Hassan turut dijadualkan membuat sidang media berhubung kes itu selepas selesai proses pertuduhan terhadap Ebit.

Berdasarkan laporan daripada Harian Metro, Ebit Lew kini sedang berada di Sabah dalam menjalankan kerja-kerja amal.

Ebit Lew sebelum ini pernah menjadi bualan netizen dan selebriti berikutan kontroversi dan dakwaan yang berlaku sepanjang beliau berada di Gaza.

Ebit Lew Jawab 10 Dakwaan Yang Dibuat Caprice Dan Nadir Al-Nuri Secara ‘Live’

Ebit Lew Diminta Henti Beri Sumbangan Di Sabah, Diberitahu Boleh Dihukum Penjara 3 Tahun

Akui Terlalu Emosi, Caprice Minta Maaf Isu Melibatkan Ebit Lew


Ebit Lew Diminta Henti Beri Sumbangan Di Sabah, Diberitahu Boleh Dihukum Penjara 3 Tahun

Ustaz Ebit Lew, seorang pendakwah bebas dan ikon rakyat Malaysia difahamkan telah diminta untuk berhenti memberi sumbangan di pulau-pulau di Semporna, Sabah.

Dia turut diberitahu bahawa jika dia meneruskan misi bantuan, dia boleh dikenakan denda sebanyak RM100,000 atau penjara selama 3 tahun.

“Saya minta maaf pada penduduk di Pulau-Pulau di Semporna yang saya Islamkan. Saya tidak dapat lagi meneruskan misi bantuan. Saya tangguhkan niat bina sekolah.

“Pagi ini saya dimaklumkan saya tidak dibenarkan untuk ke Pulau-pulau di Semporna Minta diberhentikan bantuan disekitar sini. Saya diberitahu antara hukuman boleh dikenakan didenda 100 ribu atau penjara 3 tahun,” katanya dalam satu hantaran di laman Facebook hari ini.

Tambah beliau lagi, dia terpaksa menangguhkan pembinan sekolah kecil atau pusat kegunaan masyarakat setempat seperti yang dirancang olehnya.

Dia juga difahamkan telah membeli barang-barang untuk membina sekolah terbabit dan turut meminta maaf kepada guru-guru yang sudah bersemangat untuk mengajar di sana.

Dia turut menyatakan bahawa dia tidak kecil hati dengan pihak yang meminta dia untuk berhenti memberi sumbangan, kerana baginya, perjuangan harus diteruskan.

“Saya akan terus ke Tawau dan tunggu flight di Tawau. Sempurna sumbangan sedikit tempat di Tawau yang saya janji. Terima kasih semua. Sehingga berjumpa lagi jika ditakdirkan Allah. Saya serahkan segala urusan kepada Allah. Cukuplah kepada Allah orang mukmin itu berserah,” katanya di akhir catatan di Facebook.

Ya Allah menangis saya hari ini gembira. Satu kampung memeluk Islam ptg ini. Semuanya dgn rela tanpa paksaan memeluk Islam.

Dari suku Bajau Laut atau gipsi laut. Mereka tinggal dlm bot atau pondok kecil atas laut. menangis saya gembira. pic.twitter.com/2jT3rmj3Wo

— Ustaz Ebit Lew (@Ebitlew_) January 31, 2021

Terdahulu, Ebit Lew mendapat perhatian rakyat Malaysia apabila mengislamkan 157 orang dari suku Bajau Laut di Sabah. Menerusi perkongsian tersebut, beliau turut menjelaskan bahawa seluruh penduduk tersebut telah tampil secara sukarela untuk memeluk islam.

“Seramai 157 orang mengucap syahadah. Ya Allah menangis saya hari ini gembira. Satu kampung memeluk Islam petang ini. Semuanya dengan rela tanpa paksaan memeluk Islam.

“Dari suku Bajau Laut atau gipsi laut. Mereka tinggal di dalam bot atau pondok kecil atas laut, menangis saya gembira,” kongsi beliau.

Terdahulu, seramai 157 penduduk di Bajau Laut masuk Islam selepas mendengar perkongsian Ebit Lew. Klik pautan di bawah untuk membaca.

157 Penduduk Bajau Laut Masuk Islam Secara Sukarela Selepas Mendengar Perkongsian Ebit Lew

Berita Keprihatinan Ustaz Ebit Lew Tular Di Korea, Netizen Nyata Terkejut Dan Bangga

Bukan Setakat Manusia, Haiwan Di Zoo Negara Juga Dapat Bantuan Ustaz Ebit Liew


Ebit Lew Diminta Mohon Maaf Selepas Hantar Pulang Pelajar Universiti ‘Tersangkut’

Penceramah, usahawan dan dermawan Ustaz Ebit Lew menjelaskan beliau diminta membuat permohonan maaf secara terbuka oleh sebuah universiti tempatan pada hari ini.

Permohonan maaf itu difahamkan dilakukan selepas beliau sebelum ini melaksanakan inisiatif untuk menghantar pulang pelajar-pelajar ke kampung selepas pendaftaran pelajar universiti sebelum ini disarankan untuk ditangguhkan.

“Saya mohon maaf pada pihak pentadbiran UPSI terutama vice chancellor Prof Dato sendiri yang menghubungi pihak saya tadi supaya saya membuat permohonan maaf terbuka.

“Saya minta maaf pada semua adik pelajar universiti lain juga,” tulis Ebit dalam hantaran Facebook yang dibuat hari ini.

Menurut kenyataan rasmi daripada UPSI yang dikongsikan Ebit bersama permohonan maafnya itu, pihak universiti berkenaan terlebih dahulu merakamkan penghargaan atas inisiatif yang telah dijalankannya sebelum ini.

Bagaimanapun, beliau diberitahu agar mematuhi Prosedur Operasi Standard (SOP) dan mendapatkan kebenaran daripada pengurusan universiti dan secara langsungnya dari Kementerian Pengajian Tinggi dan juga Majlis Keselamatan Negara.

Perkara itu menurut mereka bagi menjaga keselamatan pelajar dan mengelakkan daripada perkara yang tidak diingini daripada berlaku sepanjang perjalanan pulang pelajar-pelajar terbabit.

Beberapa hari kebelakangan ini hangat di media sosial terutamanya Twitter dengan isu pelajar universiti yang terpaksa kembali ke rumah masing-masing selepas hadir untuk mendaftar di universiti dalam negara.

Ia susulan pembatalan pendaftaran pelajar di pusat pengajian tinggi selepas Kementerian Pengajian Tinggi mencadangkan pendaftaran pelajar baharu dan lama di semua IPT ditangguhkan serta-merta.

Ia menjadi isu apabila terdapat sebahagian daripada pelajar dan keluarga yang datang dari seluruh pelosok negara terpaksa kembali ke rumah masing-masing.

Walaupun ia tidak menjadi masalah buat sesetengah daripada mereka, namun hantaran-hantaran yang dibuat di media sosial menunjukkan masih ramai yang ‘tersangkut’ dan tidak dapat kembali kerana masalah pengangkutan dan kewangan.

Hasil daripada perkongsian berterusan yang berterusan di media sosial, orang ramai dilihat mula menghulurkan bantuan sehingga ada yang membuka tabung bantuan bagi membantu memudahkan perjalanan pelajar-pelajar yang tersangkut ini.

Turut tidak ketinggalan dalam memberikan bantuan kepada pelajar adalah usahawan dan dermawan Ustaz Ebit Liew yang mengambil inisiatif untuk menyediakan pengangkutan pulang pelajar-pelajar ini.

Bagaimanapun selepas kenyataan dan permohonan maaf itu dibuat, Ebit berkata beliau terpaksa menangguhkan 20 bas untuk tujuan tersebut.

Menegaskan niatnya hanya ingin membantu pelajar-pelajar yang terkesan, Ebit bagaimanapun dalam hantarannya telah memohon maaf atas kesilapannya sebelum ini.

“Saya minta maaf saya salah. Saya cuma membantu. Ramai pelajar dah balik dan ada yang keluarga ambil. Saya cuma siapkan macam bas awam.

“Syukur bas yang bergerak pun dah sampai selamat. Biasa naik bas bayar tapi kali ini free dan lebih tersusun dan tak perlu nak ke bus stop dan naik train. Saya tangguhkan 20 bas sehingga di beri kelulusan,” jelas beliau.

Ebit Lew sebelum ini pernah juga dinasihatkan untuk tidak meneruskan bantuan ketika PKP sebelum ini. Baca mengenainya melalui pautan di bawah.

Walau Dinasihat Tidak Teruskan Bantuan, Ebit Lew Tetap Terima Sokongan ‘Padu’ Netizen

Tular Video Jagung Dirampas Penguatkuasa Di Selayang, Penjual Terharu Terima Bantuan Ebit Lew

Selepas ElewsMart, Ebit Lew Wujudkan ‘Food Bank’ Khas Untuk Membantu Golongan Yang Memerlukan


Selepas ElewsMart, Ebit Lew Wujudkan ‘Food Bank’ Khas Untuk Membantu Golongan Yang Memerlukan

Sebut sahaja Ustaz Ebit Lew pastinya orang ramai cukup mengenalinya. Berjaya menjadi ikon serta tidak lekang daripada bersedekah membuatkan beliau dikenali ramai.

Seperti yang ramai sedia maklum, sekitar Jun lalu Ustaz Ebit Lew telah membuka cabang bisnes baharu dengan pembukaan pasar raya yang menawarkan barangan dengan harga yang murah. Pembukaan pasar raya ini telah diserbu oleh para pengunjung yang mahu menyokong perniagaan Ustaz Ebit Lew.

Terbaharu, dalam usaha untuk membantu golongan yang memerlukan, Ustaz Ebit Lew telah memperkenalkan FoodBank yang bakal tersedia di semua cawangan ElewsMart.

Kehadiran FoodBank ini membolehkan mereka yang memerlukan berpeluang mengambil barangan yang tersedia secara percuma. Selain itu, orang ramai juga turut berpeluang meletak barangan pada rak yang tersedia.

Menariknya, FoodBank yang diperkenalkan tidak hanya eksklusif untuk mereka yang beragama Islam sahaja sebaliknya ditawarkan buat orang ramai tanpa mengira agama dan bangsa.

Ustaz Ebit Lew menerusi perkongsian beliau turut menceritan kesusahan yang terpaksa beliau lalui suatu masa dahulu dimana beliau tidak berpeluang menikmati rezeki seperti orang lain.

Usaha murni Ustaz Ebit Lew melalui pengenalan FoodBank nampaknya telah disambut baik oleh para netizen yang mendoakan semoga bisnes Ustaz Ebit Liew terus berkembang dan berjaya.

Pada minggu lalu, Ebit Lew ditimpa ujian apabila pasar raya baharu miliknya telah dipecah masuk.

Baru Beroperasi 2 Bulan, Ebit Lew Kecewa Dan Sedih Pasar Raya Miliknya Dipecah Masuk

Bukan Sekadar Harga Murah, Ebit Lew Kongsi Tujuan Buka Pasar Raya


3 Pejabat Imigresen Yang Bakal Mulakan Permohonan Pasport Secara ‘Online’ Mulai 1 Jun Ini

Bermula tarikh 1 Jun ini, urusan pembaharuan Pasport Malaysia Antarabangsa di tiga cawangan pejabat imigeresen ini akan dijalankan secara dalam talian sepenuhnya mulai 1 Jun ini.

Menteri Dalam Negeri Datuk Seri Saifuddin Nasution Ismail berkata, ketiga-tiga pejabat yang dimaksudkan adalah Kajang, Kelana Jaya dan Wangsa Maju.

Tambah beliau, dengan perlaksanaan secara dalam talian sepenuhnya menerusi sistem MyOnline Passport, kategori permohon yang berumur antara 13 hingga 59 tahun untuk urusan pebaharuan pasport tidak lagi diterima di kaunter atau secara jumpa terus di ketiga-tiga pejabat berkenaan.

Difahamkan inisiatif itu diambil dalam menangani isu kesesakan di pejabat pengeluar pasport Jabatan Imigresen Malaysia (JIM) yang sering disuarakan rakyat.

Ketiga-tiga pejabat cawangan ini dipilih kerana ia merupakan antara pejabat yang menjadi tumpuan di Lembah Klang dan antara pejabat yang mengeluarkan pasport yang tertinggi.

Bahkan, pejabat-pejabat ini berada di kawasan liputan internet yang baik sekaligus tiada alasan permohonan secara dalam talian tidak dapat dilaksanakan.

Bagaimanapun ujar Saifuddin, tiga pejabat pengeluar pasport itu masih menerima enam kategori pelanggan yang ingin membuat permohonan atau pembaharuan pasport secara walk-in.

“Melainkan walk-in boleh untuk kanak-kanak 12 tahun ke bawah, warga emas 60 tahun ke atas, bakal jemaah haji. Nanti Tabung Haji (TH) akan keluarkan senarainya dan mereka boleh walk-in.

“Pelajar yang berumur 21 tahun ke bawah yang dapat tawaran belajar luar negeri, orang kelainan upaya (OKU) dan ahli keluarga yang mengiringi kanak-kanak berusia 12 tahun ke bawah juga boleh mendapatkan perkhidmatan secara walk-in,” katanya lagi.

Mengulas lanjut ujar Saifuddin, sejak April hingga Disember tahun lalu sebanyak 2.3 juta pasport telah dikeluarkan. Manakala bagi tahun ini sehingga 12 Mei, sebanyak lebih 1.6 juta pasport telah dikeluarkan JIM.


Ebit Lew Hadiahkan Basikal Lipat Buat Penghantar Makanan Tiada Kenderaan Dan Lesen

Di mana ada kesusahan dan kesukaran yang berlaku, pasti di situ akan ada Ustaz Ebit Lew. Mungkin itulah ungkapan yang sesuai diberikan kepada pendakwah dan dermawan terkenal negara ini.

Jika sebelum ini beliau membantu segenap lapisan masyarakat dan juga haiwan-haiwan yang terkesan dengan pandemik ketika ini di Zoo Negara, beliau kali ini tampil pula membantu pekerja-pekerja penghantaran makanan yang tidak mempunyai kenderaan dan lesen memandu.

Sumbangan yang diberikan Ebit Lew kali ini juga sedikit berbeza dengan kebiasaannya apabila beliau menghadiahkan basikal lipat kepada mereka yang melakukan penghantaran makanan.

“Best tadi sebelum solat Jumaat, saja beli lima basikal boleh lipat hadiahkan kepada lima orang adik Foodpanda. Mereka hantar makanan jalan kaki.

“[…] Mereka tiada lesen dan tiada motor atau basikal. Tak mampu beli lagi. Jadi hantar jalan kaki. Katanya mandi peluh hari-hari. Kerja sebab nak sara keluarga,” kongsi beliau di Facebook.

Sumbangan basikal lipat itu menurut Ebit bukan sahaja akan memudahkan mereka menghantar makanan tetapi juga akan memudahkan mereka membawa basikal berkenaan untuk dibawa menaiki LRT.

Hal ini kerana menurutnya terdapat dalam kalangan penghantar makanan yang menaiki LRT untuk datang ke kawasan mereka bertugas bersama aplikasi penghantaran makanan berkenaan.

Walaupun mereka hanya meraih pendapatan sekitar RM100 ke RM300 secara purata untuk seminggu, namun mereka ini jelasnya tetap bersusah-payah bekerja bagi menyara keluarga.

Ebit ketika menyampaikan sumbangan berkenaan juga sempat mendengar kisah-kisah yang terpaksa dilalui kumpulan berkenaan dengan kebanyakan terpaksa melalui kesusahan hidup.

“Ada seorang lagi kakak dia dapat bulan ini RM450. Suami tukang urut dapat RM400 juga.

“Seorang adik ini (pula) tinggal dengan ibu sahaja. Ibu bapa berpisah. Selepas SPM tiada kerja. Nak tolong mak,” kongsinya.

Walaupun terharu dan menitiskan air mata dengan kisah-kisah penghantar makanan ini, Ebit bagaimanapun menjelaskan gembira melihat semangat yang ditunjukkan dalam mereka mencari rezeki.

“Suka terkesan tengok anak muda rajin begini.

“Tahniah adik semua yang rajin tolong keluarga,” jelas beliau dalam perkongsian berkenaan.

Baca juga perkongsian kami mengenai bantuan lain yang pernah disalurkan Ustaz Ebit Lew sebelum ini pada pautan di bawah.

Bukan Setakat Manusia, Haiwan Di Zoo Negara Juga Dapat Bantuan Ustaz Ebit Liew

Simpati Dengan Masalah Penduduk Selangor, Ebit Liew Beli Air Dua Lori Untuk Diagihkan

Selepas ElewsMart, Ebit Lew Wujudkan ‘Food Bank’ Khas Untuk Membantu Golongan Yang Memerlukan


Ebit Lew Jawab 10 Dakwaan Yang Dibuat Caprice Dan Nadir Al-Nuri Secara ‘Live’

Sejak minggu lalu, tular di media sosial dan menjadi buah mulut netizen isu melibatkan figura popular iaitu Ebit Lew yang baru sahaja pulang dari Gaza dan seterusnya diserang oleh pelbagai dakwaan daripada Caprice dan Nadir Al-Nuri.

Isu ini menjadi semakin hangat selepas Ebit Lew mengambil masa yang sedikit panjang sekaligus membuka peluang buat individu lain untuk membuat pelbagai tohmahan.

Pada tengah hari ini, Ebit Lew tampil membuat perkongsian secara penuh di Instagram beliau bagi menjawab segala tohmahan dan fitnah yang dilontarkan terhadap beliau. Berikut kami ringkaskan 10 dakwaan terhadap Ebit Lew yang dijawab oleh beliau.

Ebit Lew melalui perkongsian live beliau memaklumkan beliau bersama pasukan ke Gaza menggunakan wang sendiri. Ebit Lew juga turut menekankan sepanjang menjalankan misi kemanusiaan, beliau tidak pernah membuka sebarang tabung melibatkan bantuan Gaza.

Beliau turut memaklumkan direzekikan menerima tajaan daripada Turkish Airlines yang mahu membawa beliau bersama pasukan menjayakan misi bantuan ke Gaza.

Beliau memaklumkan turut menerima pelbagai sebut harga atau quotation daripada pelbagai pihak termasuk Nadir Al-Nuri. Walau bagaimanapun, beliau tidak memilih sebut harga yang dikeluarkan Nadir Al-Nuri disebabkan harga yang ditawarkan agak tinggi.

Ebit Lew sebaliknya memilih pihak yang mampu menawarkan sebut harga barang yang lebih rendah dalam mendapatkan jumlah barangan yang lebih banyak.

Ebit Lew turut memaklumkan khilaf daripada pihak beliau sendiri selepas ditularkan beliau tidak menjawab mesej daripada Caprice. Malah, beliau sendiri akui terkadang terlepas pandang menjawab mesej daripada isterinya dengan panjang.

Beliau juga kurang senang dengan sikap Caprice yang kongsikan mesej beliau bersama Caprice kepada tontonan umum yang sekaligus menimbulkan pelbagai fitnah.

Ebit Lew sebelum ini diserang oleh Nadir Al-Nuri yang bertanyakan mengenai barangan yang dibelanjakan dan mempersoalkan sama ada barangan tersebut berjaya memasuki Gaza atau sebaliknya.

Dalam pada itu, beliau terpaksa menunggu giliran barangan untuk memasuki ke Gaza berikutan lambakan barangan yang disumbang oleh kumpulan-kumpulan dari Dubai dan Qatar.

Tidak hanya membeli barangan di Mesir seperti yang didakwa, beliau turut mengaku mendapatkan barangan di Gaza. Walau bagaimanapun, barangan melibatkan kesihatan dan ubat-ubatan terpaksa didapatkan di Mesir dalam memudahkan barangan disalurkan kepada penduduk Gaza berbanding mendapatkannya di Gaza sendiri dengan harga yang lebih mahal dan terhad.

Ebit Lew memaklumkan sebelum tiba di lokasi di mana Nadir Al-Nuri berada, beliau terpaksa menempuh perjalanan yang selama 21 jam melalui 21 checkpoint diiringi 12 kereta kebal.

Setibanya di lokasi tersebut sekitar jam 1 pagi, beliau akui sangat letih dan sedang memikirkan untuk selesaikan solat jamak Maghrib dan Isyak.

Ebit Lew mengatakan beliau tidak ditegur dan dihulurkan tangan untuk bersalam oleh Nadir Al-Nuri manakala beliau yang letih terlepas pandang dengan kehadiran Nadir.

Soal tidak membuat live semasa di Gaza, beliau mengatakan beliau bersama pasukan tidak membuat live kerana tidak mahu perkara tidak diingini berlaku semasa sesi bantuan dijalankan.

Beliau turut menggunakan contoh di mana terdapat kanak-kanak yang memeluk beliau sekaligus menjadi buah mulut melibatkan pelanggaran SOP dan sebagainya.

Nadir Al-Nuri sebelum ini turut mendakwa Ebit Lew tidak memahami budaya di Gaza di mana kesemua individu bagai sebuah keluarga dan akan dijaga sesama mereka. Pemilihan Ebit Lew untuk membangunkan rumah anak yatim antara yang dipersoal Nadir.

Sehubungan dengan itu, Ebit Lew memaklumkan pemilihan membuka rumah anak yatim adalah adalah inisiatif beliau sendiri dan mengatakan setiap individu mempunyai cara tersendiri untuk membantu serta tidak patut menjadi isu untuk dibincangkan.

Nadir Al-Nuri juga melalui perkongsian beliau mempersoal tindakan Ebit Lew bersama pasukan yang menggunakan syarikat Hala dengan jumlah perbelanjaan yang besar memasuki Gaza.

Walau bagaimanapun, lain ceritanya daripada pihak Ebit Lew yang memaklumkan pihak mereka pada awalnya berbincang untuk memasuki Gaza dengan syarikat NGO Miles of Smiles. Yuran $10,000 (~RM42,260.00) yang dikenakan buat seorang individu yang memasuki Gaza membuatkan Ebit Lew membantutkan pilihan Ebit Lew melihatkan kepada yuran besar yang dikenakan.

Dalam pada itu, atas bantuan daripada kedutaan Malaysia dengan kelulusan kerajaan negara Mesir dan kelulusan tentera yang terpaksa dinantikan lama, pasukan beliau akhirnya berjaya memasuki Gaza.

Beliau bersama pasukan dikatakan memilih untuk memasuki Gaza menerusi sebuah syarikat Lucky Tour Co yang menawarkan bayaran yang jauh lebih rendah iaitu $2,500 (~RM10,565.00) untuk seorang individu.

Ebit Lew memaklumkan beliau sendiri tidak mengetahui mengenai syarikat Hala seperti yang didakwa oleh Nadir Al-Nuri.

Caprice sebelum mengatakan pasukan Ebit Lew seolah tidak mahu bekerjasama memasuki Gaza bersama beliau, Neelofa dan juga PU Harris. Caprice mengatakan kemasukan beliau ke Gaza dalam membincangkan bagaimana untuk meningkatkan ekonomi Gaza dan sebagainya.

Walau bagaimanapun, jawapan daripada Ebit Lew seolah menjawab segalanya apabila dikatakan tidak pernah berbincang secara langsung bersama Caprice, Neelofa dan Harris untuk memasuki Gaza bersama.

Sebaliknya, Neelofa yang turut mengikuti live Ebit Lew menafikan penglibatan beliau menyertai misi Ebit Lew ke Gaza di mana Ebit Lew meminta Caprice menjelaskan dakwaan yang dibuat.

Menerusi sebuah perkongsian yang tular sebelum ini, Ebit Lew dikatakan sanggup cium kaki seorang menteri dalam usaha untuk menjayakan misi bantuan di Gaza. Ebit Lew nampaknya menafikan perkara tersebut serta mempersoalkan logik untuk beliau mencium kaki seorang menteri.

Diserang dengan soal isu perbelanjaan yang diakui menggunakan wang beliau sendiri bersama beberapa individu yang mahu turut sama membantu, Ebit Lew nampaknya kembali mempersoalkan kembali kepada Nadir Al-Nuri mengenai wang yang dibelanjakan beliau yang dikatakan sebanyak RM20 juta setahun.

Ebit Lew meminta Nadir menjelaskan wang RM20 juta setahun yang diterima hasil bantuan orang ramai di Malaysia dibelanjakan untuk dengan membeli barangan apa di Gaza.

Lebih mengejutkan ramai, Ebit Lew yang berhubung dengan pihak Palestine Red Crescent Society memaklumkan pihak mereka tidak kenal dan tidak pernah berurusan dengan Nadir Al-Nuri namun sekadar pernah melihat kelibat beliau.

Ebit Lew walau bagaimanapun memaklumkan beliau memaafkan Nadir Al-Nuri dan Caprice dan sememangnya kerap mendoakan kepada atas niat baik mereka sebelum ini yang kerap membantu orang ramai.

Para pembaca berpeluang menonton rakaman live disimpan dan dikongsikan oleh Ebit Lew menerusi Instagram beliau.

Ketahui lebih lanjut bagaimana kronologi kisah melibatkan Ebit Lew dan Caprice berlaku menerusi versi yang telah diringkaskan dengan klik pautan di bawah.

Lelaki Ini Kongsi Cerita Penuh Caprice vs Ustaz Ebit Lew Yang Telah Diringkaskan

Isu Kena ‘Block’ Di Instagram, Pembantu Peribadi Ebit Lew Jawab Sindiran Serta Tohmahan Yang Dibuat Caprice


Ebit Lew Terima Lebih 40,000 Mesej Selepas Umum 100 Tablet Percuma Buat Pelajar

Berbeza dengan pembukaan sesi persekolahan tahun-tahun sebelum ini, kelengkapan peranti atau gajet seperti laptop dan telefon bimbit menjadi antara barangan paling laris (dan diperlukan) para pelajar sekolah untuk tahun ini.

Menyedari ramai yang terkesan dengan pelaksanaan kaedah pengajaran dan pembelajaran dari rumah (PDPR) dek kerana tidak mempunyai peranti untuk belajar, pendakwah Ustaz Ebit Lew pada semalam mengumumkan pemberian seratus unit tablet kepada mereka yang memerlukan.

Walaupun sudah menyediakan seratus unit tablet , namun Ustaz Ebit Lew melalui satu hantaran terbaru yang dibuat di akaun media sosialnya memaklumkan telah menerima lebih 40,000 mesej daripada orang ramai.

Ya, lebih tepat lagi 43,000 orang  telah memohon untuk mendapatkan tablet berkenaan dalam tempoh beberapa jam. Untuk rekod, pemberian tablet itu mula diumumkan beliau pada semalam atau kurang 24 jam yang lepas.

“Dalam separuh hari sahaja 43,000 mesej atau 43,000 orang perlu tablet untuk anak belajar.

“Ramai juga yang OKU, tiada pekerjaan, anak yatim piatu dan kerja gaji kecil. Semua bangsa ada dari semua negeri,” kongsinya di Facebook hari ini.

Situasi berkenaan menurut Ebit sudah cukup untuk membuatkan hatinya sayu dan berulang kali meminta maaf dalam hantaran berkenaan kerana tidak dapat membantu lebih ramai individu yang memerlukan peranti berkenaan.

Malah, beliau ketika ini juga memaklumkan bukan sahaja berusaha untuk memberikan peranti berkenaan kepada mereka yang memerlukan namun dalam masa sama sedang mengumpulkan lebih 8,000 kerusi roda di untuk kegunaan orang ramai di seluruh negara.

“Maafkan saya ya tidak dapat membantu ramai lagi. Maafkan saya,” coret Ebit dalam hantaran berkenaan.

Baca juga perkembangan semasa media sosial yang pernah kami kongsikan sebelum ini melalui pautan di bawah.

Ditawarkan Secara Percuma, Penjual Di Shopee Ini Untung ‘Atas Angin’ Jual Buku Teks Digital KPM

Ibu Mencuri Kerana Terdesak, Ketua Polis Daerah PJ Turun Padang Hulur Bantuan

‘Satu Dalam Sejuta’- Ketabahan Edika Yusof Terus Setia Jaga Isteri Lumpuh Buat Netizen Terharu


Ebit Lew Umum Berjaya Jejak Kaki Ke Gaza Diiringi Kereta Berperisai Tentera Mesir

Pendakwah terkenal, Ebit Lew sebelum ini mencetuskan kebimbangan di kalangan rakyat di negara kita selepas timbul dakwaan yang mengatakan bahawa dirinya ‘hilang’ ketika melaksanakan Misi Bantuan Kemanusian Gaza Palestin.

Bertambah bimbang apabila akaun media sosial milik pendakwah itu turut tidak dikemas kini secara aktif seperti dahulu. Walau bagaimanapun, Ebit Lew dilaporkan berada dalam keadaan baik dan beliau turut berharap orang ramai mendoakan urusan beliau di Palestin dipermudahkan.

Selepas lebih sebulan terkandas di Kaherah, Mesir, akhirnya Ebit Lew serta pasukannya dilaporkan berjaya memasuki Gaza, Palestin untuk meneruskan misi kemanusian bagi menyalurkan bantuan kepada rakyat di negara itu.

Perkara itu diumumkan sendiri oleh Ebit Lew menerusi satu perkongsian di media sosial miliknya sebentar tadi. Beliau bersyukur kerana dibenarkan jejak kaki ke Gaza melalui pintu sempadan Rafah sambil diiringi Tentera Mesir dengan menaiki kereta berperisai sepanjang perjalanan.

“Menurut kedutaan Malaysia dan Unit perisikan Tentera Mesir, kami merupakan team pertama dalam dunia yang dibenarkan masuk ke Gaza selepas perang baru-baru ini.

“Ada lebih 30 badan bukan kerajaan (NGO) dari seluruh dunia terkandas di Mesir dan perlu menunggu masa untuk dibenarkan memasuki Gaza,” tulis Ebit Lew.

Dalam pada itu, Ebit Lew juga turut meluahkan rasa sebak kerana ini merupakan kali pertama beliau menjejakkan kaki ke bumi Gaza. Perasaannya menggambarkan seolah-olah beliau pulang ke halaman sendiri.

“Sebak sayu terasa seperti balik kampung halaman sendiri. Mungkin dari kecil berdoa untuk Palestin. Kini dapat juga jejak kaki ke sini.

“Terharu, bila sampai di sini, kami disambut oleh Palestin Red Crescent, Kementerian Kesihatan Palestin dan Kementerian Luar Palestin.

“Sepanjang masuk sempadan Rafah cuma kedengaran semua ajak minum makan dan ke rumah mereka. Terasa seperti keluarga yang sangat dekat,” ujar beliau lagi.

Tidak dilupakan, Ebit Lew juga mengucapkan ribuan terima kasih kepada kerajaan Malaysia, kedutaan Malaysia di Mesir dan kerajaan Mesir serta menzahirkan junjungan kasih kepada Tunku Mahkota Johor, Tunku Ismail Sultan Ibrahim kerana telah membantu beliau menjayakan misi ini.

Ebit Lew juga memohon maaf kerana kurang berkongsi perkembangan beliau ketika menjalankan misi ini atas faktor keselamatan. Bersama-sama kita mendoakan semoga segala urusan Ebit Lew dan pasukannya dipermudahkan.

Ebit Lew sebelum ini didakwa hilang ketika melaksanakan misi bantuan di Gaza. Baca lebih pada pautan di bawah.

Didakwa ‘Hilang’ Ketika Misi Bantuan, Wisma Putra Sedang Kesan Ebit Liew

Bukan Setakat Manusia, Haiwan Di Zoo Negara Juga Dapat Bantuan Ustaz Ebit Liew

‘Tanah Ini Milik Kami’- Jawapan Influencer Israel Dalam Live Caprice Bikin Netizen Bengang


Ebola! Adakah Ia Pembunuh Utama?

Baru-baru ini kita telah dikejutkan dengan mengenai kes EBOLA.

Adakah ianya betul-betul menggerunkan?
Bagaimana kita boleh dijangkiti dan bagaimana ia merebak?

Namun, adakah ada benda lain yang menakutkan?

Talian hayatnya adalah ‘2 patah perkataan’


Eco-Shop Umum Terpaksa Naik Harga Barang Disebabkan Kos Yang Semakin Meningkat

Dikalangan masyarakat Malaysia, Eco-Shop adalah antara tempat wajib yang dikunjungi oleh para pembeli yang mencari barang kelengkapan rumah. Harga yang ditawarkan jauh lebih murah adalah antara sebab mengapa Eco-Shop sentiasa mendapat tempat di hati rakyat Malaysia. Namun disebabkan kos barang yang semakin meningkat, Eco-Shop melalui satu Notis Perubahan Harga berkata bahawa mereka terpaksa menaikkan harga kepada 10 sen.

Terbaharu, melalui hantaran Facebook rasmi Eco-Shop, syarikat itu berkata, “Disebabkan kos barangan semakin meningkat dan pada masa yang sama, kami perlu memegang pada prinsip utama syarikat iaitu menawarkan barangan yang berkualiti, dengan berat hati, kami telah membuat keputusan agar harga jualan kami akan berubah dari RM2.10 kepada RM2.20 (Semenanjung Malaysia) / RM2.30 kepada RM2.40 (Langkawi, Sabah & Sarawak) mulai pada 1 Disember 2021.”

Eco-Shop dalam kenyataan mereka mengesali tindakan menaikkan harga, namun terikat dengan kos barangan yang semakin meningkat dan prinsip utama syarikat yang mahu menawarkan barangan yang berkualiti.  Bagi para netizen pula, mereka melihat kenaikan harga barang di Eco-Shop adalah disebabkan kesan inflasi dan ditambah pula dengan kesan pandemik COVID-19.

Sebelum Eco-Shop, sebuah jenama perabot terbesar dunia Ikea turut menjangkakan kenaikan harga barang akan terjadi di premis mereka. Ini berikutan daripada gangguan berpanjangan yang berlaku terhadap rantaian bekalan. Kebimbangan ini dikeluarkan sendiri oleh pemilik jenama terbesar dunia selepas peningkatan kos bahan mentah dan pengangkutan.

Sudah masuk tidak jumpa pintu keluar, iklan kedai Eco-Shop ini buat netizen terhibur. Klik pautan di bawah untuk membaca.

‘Sudah Masuk Tidak Jumpa Pintu Keluar’- Iklan Kedai Eco Shop Ini Buat Netizen Terhibur

Ikea Jangka Kenaikan Harga Barang Disebabkan Krisis Rantaian Bekalan


EcoFlow River 2 Pro, ‘Power Station’ Kompak Dan Versatil Untuk Kaki Camping

Salah satu aktiviti luar yang sering dilakukan oleh orang ramai pada ketika ini adalah camping. Jadi, stesen kuasa mudah alih atau power station menjadi solusi terbaik dalam menyelesaikan masalah sumber elektrik yang terhad sewaktu berkhemah.

Terdapat pelbagai power station kompak yang tersedia di pasaran hari ini. Antara power station yang menjadi pilihan ramai sudah semestinya EcoFlow River 2 Pro. Model ini merupakan varian paling berkuasa di dalam siri terbaharu ini.

Boleh ikuti ulasan di bawah untuk ketahui lebih lanjut berkenaan EcoFlow River 2 Pro dalam kegunaan seharian.

EcoFlow River 2 Pro merupakan sebuah power station bersaiz kecil dan berkuasa yang mana bakal memastikan segala keperluan penggunaan elektrik menjadi mudah walau di mana jua.

Kapasiti bateri yang mencukupi kerana menyokong kuasa besar sehingga 800W. Dengan bateri sebesar 768Wh (240,000 mAh) dicampur dengan kekuatan output sehingga 800W, River 2 Pro cukup untuk menampung kegunaan seharian yang cukup ekstrem.

Malah bateri LifePo4 yang digunakan bukan sahaja tahan lama bahkan lebih dipercayai dan lebih selamat dari bateri Li-Ion biasa. Jika anda memerlukan kuasa tambahan, boleh aktifkan fungsi X-Boost dan ia mampu menampung kuasa 1800W untuk jangka masa sekejap.

EcoFlow River 2 Pro didatangkan dengan reka bentuk yang kompak dalam masa yang  tampil kukuh menjadikan ia sebagai sebuah stesen kuasa mudah alih yang berkualiti.

Malah, terdapat tempat pemegang stesen yang berada di bahagian belakang juga dapat memudahkan anda membuat pemindahan dari satu tempat ke tempat yang lain.

Di bahagian hadapan, terdapat skrin yang jelas dan memaparkan maklumat secara ringkas untuk kemudahan memantau apa yang sedang dilakukan oleh peranti ini.

Antara maklumat yang dipaparkan termasuklah status bateri, semua proses pengisian serta menunjukkan input dan output kuasa. Malah, proses pengendalian power station ini lebih mudah kerana hanya terdapat tiga butang pada stesen kuasa itu.

River 2 Pro ini dilengkapi sejumlah jenis port yang membolehkan anda mengecas atau menguasakan tujuh peranti sekaligus. Ini termasuklah laptop, telefon pintar, barangan elektronik seperti TV dan banyak lagi.

Dengan pilihan yang banyak untuk mengecas (output) dan dicas (input), power station ini akan memudahkan urusan anda sekiranya ia memerlukan tenaga baru.

Bukan itu sahaja, anda juga bakal menerima kabel pengisian AC, kabel pengisian kereta dan kabel sambungan untuk memudahkan sambungan kepada sumber kuasa.

Berbanding model sebelum ini, River 2 Pro sayangnya sudah tidak lagi disertakan dengan ciri wireless charging. Selain itu, anda juga perlu lebih-lebih berhati apabila mahu meletakkan stesen kuasa ini kerana port-port tidak disertakan bersama pelindung.

Dengan aplikasi EcoFlow, ia membolehkan anda mengawal bekalan kuasa untuk semua port dan memaparkan kuasa keluar dan masuk. Di samping itu, anda juga boleh menghidupkan ciri X-Boost untuk pengecasan lebih berkuasa menerusi aplikasi sahaja.

Selain daripada paparan animasi menunjukkan berapa minit lagi perlu dicaj, apliksi EcoFlow turut membenarkan anda membuat tetapan status pengecasan dan pengecasan semula mengikut kehendak masing-masing.

Secara keseluruhannya, kami sangat berpuas hati dengan penawaran yang diberikan oleh EcoFlow River 2 Pro yang mana tampak kompak dan lebih versatil bagi pelbagai senario. Walaupun ditawarkan dengan harga yang lebih tinggi berbanding jenama lain di pasaran, River 2 Pro dilihat sangat berbaloi kerana sudah dipercayai kualitinya dan dijamin keselamatan untuk penggunaan.

Kini anda boleh dapatkan EcoFlow River 2 Pro di Shopee dan Lazada pada harga RM2,999. EcoFlow River 2 Pro bakal menjanjikan setiap peranti atau barangan elektronik boleh dikuasakan walau di mana jua tanpa sebarang masalah.


Diperbuat Daripada Kertas, Helmet Ini Berjaya Memenangi Anugerah Pencipta Dyson

Melihat kepada rekabentuk dan struktur helmet basikal yang diperbuat daripada kertas ini mungkin akan membuatkan anda meragui tentang ketahanannya. Namun Isis Shiffer iaitu penuntut Royal College of Art, London berjaya membutikan sebaliknya.

Apabila membincangkan soal helmet sudah pastinya soal keselamatan yang diutamakan. Untuk pengetahuan anda helmet ini telah diiktiraf selamat untuk digunakan berdasarkan piawaian keselamatan Eropah.

Menghasilkan produk yang selamat, efisyen dan inovatif dari segi rekabentuk antara kritieria EcoHelmet dipilih sebagai pemenang Dyson Inventor Award.

Menggunakan barang yang boleh dikitar semula, helmet ciptaan Isis Shiffer ini mampu menahan menahan basah hujan sehingga 3 jam. Lebih menarik, EcoHelmet mula dijual dengan harga £4 sahaja. Murah betul.

Dengan harga yang rendah serta efisyen, Isis Shiffer bakal mengusahakan untuk meluaskan penjualan EcoHelmet di serata kedai bermula dengan London, tempat beliau banyak menghabiskan masa membuat kajian dan mencipta EcoHelmet.


Ecuador Hadapi Krisis Kekurangan Keranda, Mayat Mangsa COVID-19 Dibiarkan Di Tepi Jalan

Kerajaan Ecuador  telah memerintah pihak berkuasa tempatan untuk menguburkan 150 mayat mangsa COVID-19 yang dibiarkan di tepi jalan di sekitar bandar Guayaquil. Situasi menjadi lebih parah apabila bandar tersebut dilaporkan sudah kehabisan keranda.

Ratusan mayat tersebut sempat dibiarkan di tepi jalan dan di dalam rumah penduduk selama berhari-hari disebabkan tempat penyimpanan mayat di hospital sudah melebihi kuantiti. Dilaporkan bahawa penduduk setempat tidak berani untuk melakukan pemakaman kerana perintah kawalan pergerakan yang ketat telah dilaksanakan di Ecuador, lapor CNN.

Menurut kenyataan wakil bandar Guayaquil, krisis kekurangan keranda telah memaksa penduduk setempat menggunakan kotak kadbod untuk menyimpan mayat mangsa COVID-19.

Dalam pada itu, jurucakap kerajaan, Jorge Wated, turut memohon maaf di televisyen kerana pekerja mayat tidak berupaya melakukan tanggungjawab itu memandangkan perintah berkurung akibat pandemik itu.

“Kami mengakui kesilapan dan memohon maaf kepada mereka yang terpaksa menunggu orang yang disayangi untuk diambil dan dikebumikan,” kata Wated.

Pihak berkuasa turut melaporkan telah menerima sumbangan sebanyak 1,000 keranda yang dibuat daripada kotak kadbod hasil sumbangan dari syarikat tempatan. Mereka telah mengirimkan keranda tersebut untuk digunakan di dua tanah perkuburan yang berbezaSantiago Olivares, ahli perniagaan dan pengusaha yang memilik rantaian rumah mayat turut mengakui bahawa syarikatnya tidak dapat memenuhi permintaan.

“Saya telah menjual 40 keranda yang saya ambil dari cawangan syarikat dan 40 yang lain dari ibu pejabat. Hujung minggu ini saya menempah 10 lagi keranda dan mereka telah kehabisan keranda,” kata Olivares seperti dipetik dari Borneo Post.

Olivares menambah bahawa perintah berkurung selama 15 jam di kota itu telah menyumbang kepada kekurangan bahan asas bagi membuat keranda.

Minggu lalu tular di media sosial apabila penduduk tempatan menyiarkan video yang menunjukkan mayat telah dibiarkan di tepi jalan di sekitar bandar Guayaquil. Bandar ini dilaporkan telah menjadi pusat kepada wabak COVID-19 di Ecuador .

Untuk bacaan lanjut mengenai situasi COVID-19 di beberapa negara lain, klik pautan di bawah.

Coronavirus Uji Kemanusiaan, Rakyat Indonesia Halang Jenazah COVID-19 Ditanam Kerana Takut Dijangkiti

Ini Kisah Di Sebalik Tarian Kematian Di Ghana Yang Kini Tular Sebagai ‘Meme’